Avis juridique important

|

32002D0309

2002/309/ΕΚ,Ευρατόμ: Απόφαση του Συμβουλίου και της Επιτροπής σχετικά με τη συμφονία επιστημονικής και τεχνολογικης συνεργασίας της 4 απριλίου 2002 για τη σύναψη επτά συμφωνιών με την Ελβετική Συνομοσπονδία

Επίσημη Εφημερίδα αριθ. L 114 της 30/04/2002 σ. 0001 - 0005

Απόφαση του Συμβουλίου και της Επιτροπής σχετικά με τη συμφονία επιστημονικής και τεχνολογικης συνεργασίαςτης 4 απριλίου 2002για τη σύναψη επτά συμφωνιών με την Ελβετική Συνομοσπονδία(2002/309/EE, Euratom)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το άρθρο 300, παράγραφος 2, πρώτο εδάφιο, δεύτερη πρόταση, παράγραφος 3, δεύτερο εδάφιο και παράγραφος 4,τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 101, δεύτερο εδάφιο,την πρόταση της Επιτροπής,τη σύμφωνη γνώμη του Ευρωπαϊκού Κοινοβουλίου(1),την έγκριση του Συμβουλίου,Εκτιμώντας τα εξής:(1) Προκειμένου να προωθηθούν οι προνομιακοί δεσμοί μεταξύ της Ευρωπαϊκής Ένωσης και της Ελβετικής Συνομοσπονδίας και η κοινή επιθυμία τους να διευρύνουν και να ενισχύσουν τις σχέσεις τους, υπεγράφησαν στις 21 Ιουνίου 1999 και θα πρέπει να εγκριθούν οι ακόλουθες συμφωνίες:- συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων,- συμφωνία αμοιβαίας αναγνώρισης σχετικά με την αξιολόγηση της πιστότητας μεταξύ της Ευρωπαϊκής Κοινότητας και της Ελβετικής Συνομοσπονδίας,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με ορισμένες πτυχές που αφορούν τις δημόσιες συμβάσεις,- συμφωνία επιστημονικής και τεχνολογικής συνεργασίας μεταξύ των Ευρωπαϊκών Κοινοτήτων και της Ελβετικής Συνομοσπονδίας.(2) Οι επτά συμφωνίες συνδέονται άρρηκτα μεταξύ τους κατά το ότι προβλέπεται να τεθούν σε ισχύ και να λήξουν ταυτοχρόνως, έξι μήνες μετά την παραλαβή κοινοποίησης μη ανανέωσης ή καταγγελίας για οποιαδήποτε από αυτές.(3) Όσον αφορά τη συμφωνία για την ελεύθερη κυκλοφορία των προσώπων, οι δεσμεύσεις που περιέχονται στη συμφωνία και που υπάγονται στο πεδίο εφαρμογής του τίτλου IV του τρίτου μέρους της συνθήκης για την ίδρυση της Ευρωπαϊκής Κοινότητας, δεν δεσμεύουν το Βασίλειο της Δανίας, την Ιρλανδία και το Ηνωμένο Βασίλειο της Μεγάλης Βρετανίας και Βορείου Ιρλανδίας ως υποχρεώσεις κοινοτικού δικαίου, αλλά ως υποχρεώσεις που απορρέουν από δέσμευση μεταξύ αυτών των κρατών μελών και της Ελβετικής Συνομοσπονδίας.(4) Όσον αφορά τη συμφωνία σχετικά με τις συναλλαγές γεωργικών προϊόντων, κατά περίπτωση, τα μέτρα που είναι απαραίτητα για την εφαρμογή του άρθρου 5, παράγραφος 3, πρώτη περίπτωση της παρούσας απόφασης μπορούν να λαμβάνονται σύμφωνα με τη διαδικασία που καθορίζεται στο άρθρο 5, παράγραφος 4. Αυτά τα μέτρα θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(2).(5) Ορισμένα καθήκοντα σχετικά με την εφαρμογή έχουν ανατεθεί στις μεικτές επιτροπές που συγκροτούνται δυνάμει των συμφωνιών, συμπεριλαμβανομένης της εξουσίας τροποποίησης ορισμένων πτυχών των Παραρτημάτων τους. Θα πρέπει να θεσπισθούν οι κατάλληλες εσωτερικές διαδικασίες για την εξασφάλιση της ορθής λειτουργίας των συμφωνιών και, σε ορισμένες περιπτώσεις, θα πρέπει να εξουσιοδοτηθεί η Επιτροπή να συμφωνεί με ορισμένες τεχνικές τροποποιήσεις των συμφωνιών ή να λαμβάνει ορισμένες αποφάσεις για την εφαρμογή τους,ΑΠΟΦΑΣΙΖΟΥΝ:Άρθρο 11. Εγκρίνονται, εξ ονόματος της Ευρωπαϊκής Κοινότητας, οι ακόλουθες έξι συμφωνίες:- συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων,- συμφωνία αμοιβαίας αναγνώρισης σχετικά με την αξιολόγηση της πιστότητας μεταξύ της Ευρωπαϊκής Κοινότητας και της Ελβετικής Συνομοσπονδίας,- συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με ορισμένες πτυχές που αφορούν τις δημόσιες συμβάσεις.Εγκρίνεται, εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, η ακόλουθη συμφωνία:- Συμφωνία επιστημονικής και τεχνολογικής συνεργασίας μεταξύ των Ευρωπαϊκών Κοινοτήτων και της Ελβετικής Συνομοσπονδίας.Τα κείμενα των συμφωνιών επισυνάπτονται στην παρούσα απόφαση.2. Σύμφωνα με τους όρους τους, οι επτά συμφωνίες αρχίζουν να ισχύουν και παύουν να εφαρμόζονται την ίδια ημερομηνία, έξι μήνες μετά την παραλαβή κοινοποίησης μη ανανέωσης ή καταγγελίας για οποιαδήποτε από αυτές.Άρθρο 2Όσον αφορά τη συμφωνία για την ελεύθερη κυκλοφορία των προσώπων, η Κοινότητα εκπροσωπείται στη μεικτή επιτροπή που συγκροτείται με το άρθρο 14 της συμφωνίας, από αντιπρόσωπο της Επιτροπής. Η θέση που θα υιοθετεί η Κοινότητα κατά την πορεία της εφαρμογής της συμφωνίας όσον αφορά τις αποφάσεις και τις συστάσεις της μεικτής επιτροπής καθορίζεται από το Συμβούλιο κατόπιν προτάσεως της Επιτροπής, σύμφωνα με τις αντίστοιχες διατάξεις της συνθήκης για την ίδρυση της Ευρωπαϊκής Κοινότητας.Άρθρο 31. Όσον αφορά τη συμφωνία σχετικά με τις αεροπορικές μεταφορές, η Κοινότητα εκπροσωπείται στη μεικτή επιτροπή που συγκροτείται με το άρθρο 21 της συμφωνίας, από την Επιτροπή, επικουρούμενη από αντιπροσώπους των κρατών μελών.2. Η θέση που θα υιοθετεί η Κοινότητα σε σχέση με τις αποφάσεις της μεικτής επιτροπής, με τις οποίες απλώς επεκτείνεται στην Ελβετία η ισχύς πράξεων της κοινοτικής νομοθεσίας, καθορίζεται από την Επιτροπή, με την επιφύλαξη των τεχνικών προσαρμογών που, ενδεχομένως, απαιτούνται.3. Όσον αφορά τις λοιπές αποφάσεις της μεικτής επιτροπής, η θέση της Κοινότητας καθορίζεται από το Συμβούλιο, με ειδική πλειοψηφία, κατόπιν προτάσεως της Επιτροπής.Άρθρο 41. Όσον αφορά τη συμφωνία σχετικά με τις σιδηροδρομικές και οδικές μεταφορές εμπορευμάτων και επιβατών, η Κοινότητα εκπροσωπείται στη μεικτή επιτροπή που συγκροτείται με το άρθρο 51 της συμφωνίας από την Επιτροπή, επικουρούμενη από αντιπροσώπους των κρατών μελών. Η θέση που θα υιοθετεί η Κοινότητα όσον αφορά αποφάσεις της μεικτής επιτροπής καθορίζεται:- από το Συμβούλιο, με ειδική πλειοψηφία κατόπιν προτάσεως της Επιτροπής, για τα θέματα που αφορούν τα άρθρα 42, 45, 46, 47 και 54 της συμφωνίας,- για όλα τα άλλα θέματα, από την Επιτροπή, κατόπιν διαβουλεύσεως με την επιτροπή που συγκροτήθηκε δυνάμει του πρώτου εδαφίου του άρθρου 4 της απόφασης 92/578/ΕΟΚ(3).Άρθρο 51. Όσον αφορά τη συμφωνία σχετικά με τις συναλλαγές γεωργικών προϊόντων, η Κοινότητα εκπροσωπείται στη μεικτή επιτροπή γεωργίας, που αναφέρεται στο άρθρο 6, παράγραφος 1 της συμφωνίας, και στη μεικτή κτηνιατρική επιτροπή, που αναφέρεται στο άρθρο 19, παράγραφος 1 του Παραρτήματος αριθ. 11 της συμφωνίας, από την Επιτροπή, επικουρούμενη από αντιπροσώπους των κρατών μελών.2. Η θέση της Κοινότητας, στο πλαίσιο της μεικτής επιτροπής γεωργίας και της μεικτής κτηνιατρικής επιτροπής, καθορίζεται από το Συμβούλιο, μετά από πρόταση της Επιτροπής, σύμφωνα με τις αντίστοιχες διατάξεις της συνθήκης για την ίδρυση της Ευρωπαϊκής Κοινότητας.Εντούτοις, η θέση της Κοινότητας σε ζητήματα τα οποία αποτελούν αντικείμενο αποφάσεων της μεικτής επιτροπής γεωργίας, όπως αναφέρεται στο άρθρο 6, παράγραφος 3 της συμφωνίας, καθορίζεται από την Επιτροπή:- όσον αφορά ζητήματα που συνδέονται με το παράρτημα 4 της συμφωνίας και τα προσαρτήματά του, σύμφωνα με τη διαδικασία που καθορίζει το άρθρο 18 της οδηγίας 2000/29/ΕΚ(4),- όσον αφορά ζητήματα που συνδέονται με το παράρτημα 5 της συμφωνίας και τα προσαρτήματά του, σύμφωνα με τη διαδικασία που καθορίζει το άρθρο 23 της οδηγίας 70/524/ΕΟΚ(5),- όσον αφορά ζητήματα που συνδέονται με το παράρτημα 6 της συμφωνίας και τα προσαρτήματά του, σύμφωνα με τη διαδικασία που καθορίζει το άρθρο 21 της οδηγίας 66/400/ΕΟΚ(6) ή με τις αντίστοιχες διατάξεις των άλλων οδηγιών του Συμβουλίου στον τομέα των σπόρων για σπορά,- όσον αφορά ζητήματα που συνδέονται με το παράρτημα 7 της συμφωνίας και τα προσαρτήματά του, σύμφωνα με τη διαδικασία που καθορίζει το άρθρο 75 του κανονισμού (ΕΚ) αριθ. 1493/1999(7),- όσον αφορά ζητήματα που συνδέονται με το παράρτημα 8 της συμφωνίας και τα προσαρτήματά του, σύμφωνα με τη διαδικασία που θεσπίζει το άρθρο 14 ή το άρθρο 15 του κανονισμού (ΕΟΚ) αριθ. 1576/89(8) ή το άρθρο 13 ή το άρθρο 14 του κανονισμού (ΕΟΚ) αριθ. 1601/91(9),- όσον αφορά ζητήματα που συνδέονται με το παράρτημα 9 της συμφωνίας και τα προσαρτήματά του, σύμφωνα με τη διαδικασία που θεσπίζει το άρθρο 14 του κανονισμού (ΕΟΚ) αριθ. 2092/91(10),- όσον αφορά ζητήματα που συνδέονται με το παράρτημα 10 της συμφωνίας και τα προσαρτήματά του, σύμφωνα με τη διαδικασία που θεσπίζει το άρθρο 46 του κανονισμού (ΕΚ) αριθ. 2200/96(11).3. Με την επιφύλαξη της παραγράφου 6, η Επιτροπή θεσπίζει τα μέτρα που απαιτούνται για την εφαρμογή της συμφωνίας όσον αφορά:- την εφαρμογή των δασμολογικών παραχωρήσεων που προβλέπονται στο παράρτημα 2 και στο παράρτημα 3 της συμφωνίας καθώς και τις τροποποιήσεις και τεχνικές προσαρμογές που καθίστανται απαραίτητες λόγω τροποποιήσεων των κωδικών της Συνδυασμένης Ονοματολογίας και του TARIC, σύμφωνα με τη διαδικασία που θεσπίζει το άρθρο 23 του κανονισμού (ΕΟΚ) αριθ. 1766/92(12) ή με τις αντίστοιχες διατάξεις των άλλων κανονισμών που διέπουν την κοινή οργάνωση των αγορών ή σύμφωνα με τη διαδικασία που καθορίζεται στην παράγραφο 2,- την εφαρμογή του παραρτήματος 4, σύμφωνα με τη διαδικασία που καθορίζεται στο άρθρο 18 της οδηγίας 2000/29/ΕΚ,- την εφαρμογή του παραρτήματος 5, σύμφωνα με τη διαδικασία που καθορίζει το άρθρο 23 της οδηγίας 70/524/ΕΟΚ,- την εφαρμογή του παραρτήματος 6, σύμφωνα με τη διαδικασία που καθορίζει το άρθρο 21 της οδηγίας 66/400/ΕΟΚ ή με τις αντίστοιχες διατάξεις άλλων οδηγιών του Συμβουλίου στον τομέα των σπόρων για σπορά,- την εφαρμογή του τίτλου ΙΙΙ του παραρτήματος 7, σύμφωνα με τη διαδικασία που καθορίζει το άρθρο 75 του κανονισμού (ΕΚ) 1493/1999,- την εφαρμογή του άρθρου 14 του παραρτήματος 8, σύμφωνα με τη διαδικασία που καθορίζει το άρθρο 14 του κανονισμού (ΕΟΚ) αριθ. 1576/89 ή το άρθρο 13 του κανονισμού (ΕΟΚ) αριθ. 1601/91,- την εφαρμογή του παραρτήματος 9, σύμφωνα με τη διαδικασία που καθορίζει το άρθρο 14 του κανονισμού (ΕΟΚ) αριθ. 2092/91,- την εφαρμογή του παραρτήματος 10, σύμφωνα με τη διαδικασία που καθορίζει το άρθρο 46 του κανονισμού (ΕΚ) αριθ. 2200/96,- την εφαρμογή του παραρτήματος 11, σύμφωνα με το άρθρο 30 της οδηγίας 72/462/ΕΟΚ(13).4. Όταν κρίνεται σκόπιμο, τα αναγκαία μέτρα που αναφέρονται στην παράγραφο 3, πρώτη περίπτωση, μπορούν να λαμβάνονται σύμφωνα με την εξής διαδικασία.Η Επιτροπή επικουρείται από την επιτροπή του τελωνειακού κώδικα, η οποία έχει συσταθεί με το άρθρο 248 α του κανονισμού (ΕΟΚ) αριθ. 2913/92(14).Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4, παράγραφος 3 της απόφασης 1999/468/ΕΚ ορίζεται σε ένα μήνα.5. Η επιτροπή του τελωνειακού κώδικα μπορεί να εξετάζει οποιοδήποτε θέμα σχετικό με την εφαρμογή των δασμολογικών ποσοστώσεων, το οποίο θέτει ο πρόεδρός της είτε με δική του πρωτοβουλία είτε μετά από αίτηση κράτους μέλους.6. Η Επιτροπή αποφασίζει, είτε κατόπιν αιτήσεως κράτους μέλους είτε κατόπιν ιδίας πρωτοβουλίας, σχετικά με τη λήψη των αναγκαίων μέτρων, σύμφωνα με το άρθρο 10 της συμφωνίας, το άρθρο 29 του παραρτήματος 7, το άρθρο 16 του παραρτήματος 8, το άρθρο 9 του παραρτήματος 9 και το άρθρο 5 του παραρτήματος 10 της συμφωνίας. Στο Συμβούλιο και στα κράτη μέλη κοινοποιούνται οι εν λόγω αποφάσεις. Αν η Επιτροπή λάβει αίτηση κράτους μέλους, πρέπει να αποφασίζει επ' αυτής εντός τριών εργάσιμων ημερών από την παραλαβή της αίτησης. Κάθε κράτος μέλος δύναται να ζητάει την παραπομπή της απόφασης της Επιτροπής στο Συμβούλιο εντός τριών εργάσιμων ημερών από την ημέρα, κατά την οποία του κοινοποιήθηκε η απόφαση. Το Συμβούλιο συνέρχεται αμελλητί. Το Συμβούλιο δύναται, με ειδική πλειοψηφία, να λαμβάνει διαφορετική απόφαση εντός 30 ημερών από την ημερομηνία κατά την οποία παραπέμφθηκε σε αυτό η απόφαση της Επιτροπής.Άρθρο 61. Όσον αφορά τη συμφωνία αμοιβαίας αναγνώρισης σχετικά με την αξιολόγηση της πιστότητας, η Κοινότητα εκπροσωπείται στη μεικτή επιτροπή, που συγκροτείται στο πλαίσιο του άρθρου 10 της συμφωνίας και καλείται εφεξής "επιτροπή", από την Επιτροπή, επικουρούμενη από την ειδική επιτροπή που ορίζει το Συμβούλιο. Η Επιτροπή προβαίνει, μετά από διαβούλευση με την εν λόγω ειδική επιτροπή, στους διορισμούς, στις κοινοποιήσεις και στην ανταλλαγή πληροφοριών και αιτημάτων επαλήθευσης που αναφέρονται στο άρθρο 6, παράγραφος 3, στο άρθρο 7, στο άρθρο 8, παράγραφος 1, στο άρθρο 10, παράγραφος 4, σημείο (ε) και στο άρθρο 12 της συμφωνίας.2. Η θέση που θα υιοθετεί η Κοινότητα στην επιτροπή καθορίζεται από την Επιτροπή, κατόπιν διαβουλεύσεως με την ειδική επιτροπή που αναφέρεται στην παράγραφο 1 όσον αφορά:(α) την εφαρμογή του άρθρου 1, παράγραφος 3 στα κεφάλαια του παραρτήματος 1,(β) τη θέσπιση του εσωτερικού κανονισμού, σύμφωνα με το άρθρο 10, παράγραφος 2, και των διαδικασιών επαλήθευσης που προβλέπονται στο άρθρο 10, παράγραφος 4, σημεία γ) και δ) της συμφωνίας,(γ) την επαλήθευση της καταλληλότητας των οργανισμών αξιολόγησης της πιστότητας και της συμβατότητας των σχετικών αποφάσεων, σύμφωνα με το άρθρο 8 και το άρθρο 11, σημείο γ) της συμφωνίας,(δ) τροποποιήσεις των τμημάτων I έως V όλων των κεφαλαίων του παραρτήματος I, σύμφωνα με το άρθρο 10, παράγραφος 4, σημεία α), β) και ε) και με το άρθρο 11 της συμφωνίας,(ε) τροποποιήσεις των παραρτημάτων, σύμφωνα με το άρθρο 10, παράγραφος 5 της συμφωνίας, και(στ) τον μηχανισμό επίλυσης διαφορών, που προβλέπεται στο άρθρο 14 της συμφωνίας.3. Σε όλες τις άλλες περιπτώσεις, η θέση που θα υιοθετεί η Κοινότητα στο πλαίσιο της επιτροπής, καθορίζεται από το Συμβούλιο, με ειδική πλειοψηφία κατόπιν προτάσεως της Επιτροπής.Άρθρο 71. Όσον αφορά τη συμφωνία σχετικά με ορισμένες πτυχές που αφορούν τις δημόσιες συμβάσεις, η Κοινότητα εκπροσωπείται στη μεικτή επιτροπή που συγκροτείται με το άρθρο 11 της συμφωνίας από την Επιτροπή, επικουρούμενη από αντιπροσώπους των κρατών μελών.2. Η Επιτροπή εξουσιοδοτείται να εγκρίνει, εξ ονόματος της Κοινότητας, τροποποιήσεις στα παραρτήματα I, II, III, IV, VI και VII της συμφωνίας. Σε αυτό το έργο, η Επιτροπή επικουρείται από ειδική επιτροπή που ορίζει το Συμβούλιο. Η εξουσιοδότηση που αναφέρεται στην πρώτη πρόταση πρέπει να περιορίζεται, όσον αφορά το παράρτημα Ι, στις τροποποιήσεις που απαιτούνται για την εφαρμογή των διαδικασιών που καθορίζει το άρθρο 8 της οδηγίας 93/38/ΕΟΚ, όσον αφορά τα παραρτήματα II, III και IV, στις τροποποιήσεις που απαιτούνται για την εφαρμογή παρόμοιων διαδικασιών στους τομείς που αφορούν τα εν λόγω παραρτήματα και, όσον αφορά τα παραρτήματα VI και VII, στα αποτελέσματα των διαπραγματεύσεων που θα διεξαχθούν μελλοντικά στο πλαίσιο της συμφωνίας του 1996 για τις δημόσιες συμβάσεις.3. Σε όλες τις άλλες περιπτώσεις, η θέση που θα υιοθετεί η Κοινότητα σε σχέση με τις αποφάσεις της μεικτής επιτροπής καθορίζεται από το Συμβούλιο, μετά από πρόταση της Επιτροπής, σύμφωνα με τις αντίστοιχες διατάξεις της συνθήκης για την ίδρυση της Ευρωπαϊκής Κοινότητας.Άρθρο 8Οι πράξεις ή μέσα έγκρισης, που προβλέπονται σε κάθε συμφωνία, κατατίθεται από τον Πρόεδρο του Συμβουλίου εξ ονόματος της Ευρωπαϊκής Κοινότητας, καθώς και, όσον αφορά τη συμφωνία επιστημονικής και τεχνολογικής συνεργασίας, από τον Πρόεδρο της Επιτροπής, εξ ονόματος της Ευρωπαϊκής Κοινότητας Ατομικής Ενεργείας.Έγινε στις Βρυξέλλες, στις 4 απριλίου 2002.Για το ΣυμβούλιοA. Acebes PaniaguaΟ ΠρόεδροςΓια την ΕπιτροπήR. ProdiΟ Πρόεδρος(1) ΕΕ C 41, 7.2.2001, σ. 25.(2) ΕΕ L 184, 17.7.1999, σ. 23.(3) ΕΕ L 373, 21.12.1992, σ. 26.(4) ΕΕ L 169, 10.7.2000, σ. 1. Οδηγία η οποία τροποποιήθηκε από την οδηγία 2001/33/ΕΚ της Επιτροπής (ΕΕ L 127, 9.5.2001, σ. 42).(5) ΕΕ L 270, 14.12.1970, σ. 1. Οδηγία η οποία τροποποιήθηκε τελευταία με τον κανονισμό (ΕΚ) αριθ. 2205/2001 της Επιτροπής (ΕΕ L 297, 15.11.2001, σ. 3).(6) ΕΕ 125, 11.7.1966, σ. 2290/66. Οδηγία η οποία τροποποιήθηκε τελευταία με την οδηγία 98/96/ΕΚ του Συμβουλίου (ΕΕ L 25, 1.2.1999, σ. 27).(7) ΕΕ L 179, 14.7.1999, σ. 1. Κανονισμός ο οποίος τροποποιήθηκε τελευταία από τον κανονισμό (ΕΚ) αριθ. 2585/2001 του Συμβουλίου (ΕΕ L 345, 29.11.2001, σ. 10).(8) ΕΕ L 160, 12.6.1989, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 3378/94 του Συμβουλίου (ΕΕ L 366, 31.12.1994, σ. 1).(9) ΕΕ L 149, 14.6.1991, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 2061/96 του Συμβουλίου (ΕΕ L 277, 30.10.1996, σ. 1).(10) ΕΕ L 198, 22.7.1991, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 2491/2001 της Επιτροπής (ΕΕ L 337, 20.12.2001, σ. 9).(11) ΕΕ L 297, 21.11.1996, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 911/2001 της Επιτροπής (ΕΕ L 129, 11.5.2001, σ. 3).(12) ΕΕ L 181, 1.7.1992, σ. 21. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 1666/2000 της Επιτροπής (ΕΕ L193, 29.7.2000, σ. 1).(13) ΕΕ L 302, 31.12.1972, σ. 28. Οδηγία η οποία τροποποιήθηκε τελευταία με τον κανονισμό (ΕΚ) αριθ. 1452/2001 του Συμβουλίου (ΕΕ L 198, 21.7.2001, σ. 11).(14) ΕΕ L 302, 19.10.1992, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 2700/2000 του Ευρωπαϊκού Κοινοβουλίου και του Συμβουλίου (ΕΕ L 311, 12.12.2000, σ. 17).


title: 2011/166/ΕΕ: Απόφαση της Επιτροπής, της 17ης Μαρτίου 2011 , σχετικά με την ίδρυση της ΚΕΕΥ-SHARE

text:
               18.3.2011

               EL

               Επίσημη Εφημερίδα της Ευρωπαϊκής Ένωσης

               L 71/20

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Μαρτίου 2011
   σχετικά με την ίδρυση της ΚΕΕΥ-SHARE
   (2011/166/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την Κοινοπραξία Ευρωπαϊκής Ερευνητικής Υποδομής (ΚΕΕΥ) (1),
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 723/2009 εξουσιοδοτείται η Επιτροπή να ιδρύει Κοινοπραξίες Ευρωπαϊκής Ερευνητικής Υποδομής (εφεξής «ΚΕΕΥ»).

               (2)

               Η Τσεχική Δημοκρατία, η Ομοσπονδιακή Δημοκρατία της Γερμανίας, το Βασίλειο των Κάτω Χωρών και η Δημοκρατία της Αυστρίας, ζήτησαν από την Επιτροπή στις 14 Δεκεμβρίου 2010 την ίδρυση της Στατιστικής Έρευνας για την Υγεία, τη Γήρανση και τη Συνταξιοδότηση στην Ευρώπη ως κοινοπραξία ευρωπαϊκής ερευνητικής υποδομής (ΚΕΕΥ-SHARE), αίτημα το οποίο προσυπέγραψε το Βασίλειο του Βελγίου στις 21 Ιανουαρίου 2011, ενώ η Ελβετία ζήτησε να συμπεριληφθεί ως παρατηρητής.

               (3)

               Το Βασίλειο των Κάτω Χωρών κατέθεσε δήλωση αναγνώρισης της ΚΕΕΥ-SHARE από την ημερομηνία ίδρυσής της ως διεθνούς οργανισμού κατά την έννοια του άρθρου 143 στοιχείο ζ) και του άρθρου 151 παράγραφος 1 στοιχείο β) της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2), και ως διεθνούς οργανισμού κατά την έννοια του άρθρου 23 παράγραφος 1 δεύτερο εδάφιο της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (3).

               (4)

               Η Επιτροπή, ανταποκρινόμενη στις υποχρεώσεις της σύμφωνα με το άρθρο 5 παράγραφος 2 του κανονισμού (ΕΚ) αριθ. 723/2009, αξιολόγησε την αίτηση και συμπέρανε ότι πληροί τις απαιτήσεις που προβλέπονται στον κανονισμό (ΕΚ) αριθ. 723/2009.

               (5)

               Σύμφωνα με το άρθρο 6 παράγραφος 1 και το άρθρο 20 του κανονισμού (ΕΚ) αριθ. 723/2009 ζητήθηκε η γνώμη της επιτροπής που συστάθηκε βάσει του άρθρου 20 του εν λόγω κανονισμού σχετικά με την ίδρυση της ΚΕΕΥ-SHARE, η οποία ήταν θετική.

               (6)

               Η ΚΕΕΥ-SHARE αναμένεται να εξελιχθεί σε σημαντικό πόρο για άλλες μείζονες ευρωπαϊκές πρωτοβουλίες στον τομέα της έρευνας και της καινοτομίας σχετικά με τη γήρανση του πληθυσμού, όπως η προταθείσα πρωτοβουλία κοινού προγραμματισμού «Περισσότερα χρόνια - καλύτερη ζωή» και η Ευρωπαϊκή Σύμπραξη Καινοτομίας για την Ενεργό και Υγιή Γήρανση.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Ίδρυση της ΚΕΕΥ-SHARE
   1.   Με την παρούσα ιδρύεται, σύμφωνα με τον κανονισμό (ΕΚ) αριθ. 723/2009, η Κοινοπραξία Ευρωπαϊκής Ερευνητικής Υποδομής για τη Στατιστική Έρευνα για την Υγεία, τη Γήρανση και τη Συνταξιοδότηση στην Ευρώπη υπό την ονομασία ΚΕΕΥ-SHARE.
   Η ΚΕΕΥ-SHARE έχει νομική προσωπικότητα από την ημερομηνία έναρξης ισχύος της παρούσα απόφασης και απολαμβάνει, σε κάθε κράτος μέλος, την ευρύτερη δυνατή νομική ικανότητα που αναγνωρίζει η νομοθεσία του υπόψη κράτους μέλους στα νομικά πρόσωπα. Δύναται ιδίως να αποκτά, να κατέχει και να διαθέτει κινητή, ακίνητη και πνευματική περιουσία, να συνάπτει συμβάσεις και να παρίσταται ενώπιον δικαστηρίου.
   2.   Το καταστατικό της ΚΕΕΥ-SHARE, όπως συμφωνήθηκε από τα μέλη της, επισυνάπτεται στην παρούσα απόφαση. Η τροποποίησή του υπόκειται στις διατάξεις του καταστατικού και στα προβλεπόμενα στο άρθρο 11 του κανονισμού (ΕΚ) αριθ. 723/2009. Το καταστατικό δημοσιοποιείται στον ιστότοπο της ΚΕΕΥ και διατίθεται στην καταστατική της έδρα.
   3.   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   4.   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

      Βρυξέλλες, 17 Μαρτίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 206 της 8.8.2009, σ. 1.

      (2)  ΕΕ L 347 της 11.12.2006, σ.1.

      (3)  ΕΕ L 76 της 23.3.1992, σ. 1.

      ΠΑΡΑΡΤΗΜΑ

         ΚΑΤΑΣΤΑΤΙΚΌ ΤΗΣ ΚΕΕΥ- SHARE

         Σχετικά με τη συγκρότηση και τη διενέργεια Στατιστικής Έρευνας για την Υγεία, τη Γήρανση και τη Συνταξιοδότηση στην Ευρώπη (SHARE)

         Περιεχόμενα

                  Άρθρο 1:

               Ίδρυση της ΚΕΕΥ-SHARE

                  Άρθρο 2:

               Καταστατική έδρα και γλώσσα εργασίας

                  Άρθρο 3:

               Καθήκοντα

                  Άρθρο 4:

               Αρχές

                  Άρθρο 5:

               Όργανα του οργανισμού και επιστημονικά ιδρύματα εταίροι

                  Άρθρο 6:

               Συμβούλιο

                  Άρθρο 7:

               Διοικητικό συμβούλιο

                  Άρθρο 8:

               Κάλυψη

                  Άρθρο 9:

               Συνεισφορές

                  Άρθρο 10:

               Ευθύνη και ασφάλιση

                  Άρθρο 11:

               Διανοητική ιδιοκτησία

                  Άρθρο 12:

               Διάδοση και αξιοποίηση δεδομένων της SHARE

                  Άρθρο 13:

               Σύναψη συμβάσεων και φοροαπαλλαγές

                  Άρθρο 14:

               Απασχόληση

                  Άρθρο 15:

               Τροποποιήσεις

                  Άρθρο 16:

               Προσχώρηση

                  Άρθρο 17:

               Διάρκεια του οργανισμού

                  Άρθρο 18:

               Διαθεσιμότητα του παρόντος καταστατικού

                  Παράρτημα 1:

               Επιστημονικά ιδρύματα εταίροι και υπεύθυνοι ομάδας ανά χώρα

                  Παράρτημα 2:

               Συμβούλιο επιστημονικής παρακολούθησης

                  Παράρτημα 3:

               Εκτιμώμενες δαπάνες ερευνών και λειτουργίας

                  Παράρτημα 4:

               Διαδικασία κλειστού διαγωνισμού
            Η Δημοκρατία της Αυστρίας
      Το Βασίλειο του Βελγίου
      Η Τσεχική Δημοκρατία
      Η Ομοσπονδιακή Δημοκρατία της Γερμανίας
      Το Βασίλειο των Κάτω Χωρών,
      που στο εξής αναφέρονται ως «τα συμβαλλόμενα μέρη»,
      ΕΠΙΘΥΜΩΝΤΑΣ να ενισχύσουν περαιτέρω τη θέση της Ευρώπης και των χωρών των συμβαλλομένων μερών στην έρευνα παγκοσμίως, και να εντείνουν τη διεπιστημονική και διασυνοριακή συνεργασία,
      ΣΥΝΕΚΤΙΜΩΝΤΑΣ μια έκθεση της Ευρωπαϊκής Επιτροπής προς το Ευρωπαϊκό Συμβούλιο του 2001 (έγγραφο του Συμβουλίου 6997/01) που αναγνωρίζει ότι η γήρανση του πληθυσμού και οι συναφείς κοινωνικές και οικονομικές προκλήσεις όσον αφορά τη μεγέθυνση και την ευημερία συγκαταλέγονται στις πιεστικότερες προκλήσεις του 21ου αιώνα στην Ευρώπη, γεγονός που αποκαλύπτει σοβαρές ελλείψεις υποδομής για την κατανόηση της ατομικής γήρανσης και της γήρανσης του πληθυσμού, και στη συνέχεια ζητά να «εξεταστεί η δυνατότητα διενέργειας, σε συνεργασία με τα κράτη μέλη, μιας ευρωπαϊκής διαχρονικής έρευνας για τη γήρανση του πληθυσμού», προκειμένου να ενισχύσει την ευρωπαϊκή έρευνα στον τομέα της γήρανσης,
      ΑΞΙΟΠΟΙΩΝΤΑΣ το υφιστάμενο πρωτότυπο της Στατιστικής έρευνας για την υγεία, τη γήρανση και τη συνταξιοδότηση στην Ευρώπη (SHARE) που επελέγη στο πλαίσιο της διαδικασίας για τον οδικό χάρτη του Ευρωπαϊκού Στρατηγικού φόρουμ Ερευνητικών Υποδομών (ESFRI) προς αναβάθμιση ως μία από τις κεντρικές ερευνητικές υποδομές του Ευρωπαϊκού Χώρου Έρευνας,
      ΑΝΑΓΝΩΡΙΖΟΝΤΑΣ ότι αυτή η νέα διεπιστημονική, διεθνής και διαχρονική στατιστική έρευνα ασύγκριτης ποιότητας όσον αφορά τη συνοχή, το εύρος και τη διεθνή συγκρισιμότητα θα έχει στο μέλλον μεγάλη σημασία για πολλούς διαφορετικούς βασικούς και εφαρμοσμένους επιστημονικούς τομείς όπως δημογραφία, οικονομία, επιδημιολογία, γεροντολογία, βιολογία, ιατρική, ψυχολογία, δημόσια υγεία, πολιτική για την υγεία, κοινωνιολογία και στατιστική,
      ΑΝΑΓΝΩΡΙΖΟΝΤΑΣ ότι η χάραξη δημόσιας πολιτικής βασιζόμενης σε τεκμηρίωση απαιτεί επικαιροποιημένη υποδομή δεδομένων,
      ΑΝΑΜΕΝΟΝΤΑΣ τη συμμετοχή και άλλων χωρών στις από κοινού αναλαμβανόμενες δραστηριότητες βάσει του ακόλουθου καταστατικού,
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      Ίδρυση της ΚΕΕΥ-SHARE
      1.   Ιδρύεται Κατανεμημένη Ευρωπαϊκή Ερευνητική Υποδομή με την ονομασία Στατιστική Έρευνα για την Υγεία, τη Γήρανση και τη Συνταξιοδότηση στην Ευρώπη (SHARE).
      2.   Η SHARE έχει τη νομική μορφή Κοινοπραξίας Ευρωπαϊκής Ερευνητικής Υποδομής (ΚΕΕΥ) συσταθείσας βάσει των διατάξεων του κανονισμού (ΕΚ) αριθ 723/2009, και φέρει το όνομα «ΚΕΕΥ-SHARE» (εφεξής αναφέρεται, επίσης, και ως «ο οργανισμός»).
      Άρθρο 2
      Καταστατική έδρα και γλώσσα εργασίας
      1.   Η καταστατική έδρα του οργανισμού είναι το Tilburg των Κάτω Χωρών.
      2.   Αμέσως μετά την παροχή από τις γερμανικές αρχές της απαραίτητης δήλωσης βάσει του άρθρου 5 παράγραφος 1 στοιχείο δ) του κανονισμού (ΕΚ) αριθ. 723/2009, τα συμβαλλόμενα μέρη συμφωνούν να δρομολογήσουν τροποποίηση του καταστατικού προκειμένου η καταστατική έδρα να μεταφερθεί στη Γερμανία. Η εν λόγω τροποποίηση δεν θα τεθεί σε ισχύ πριν από την ολοκλήρωση της φάσης Ι όπως αυτή ορίζεται στο άρθρο 8.
      3.   Γλώσσα εργασίας του οργανισμού ορίζεται η αγγλική.
      Άρθρο 3
      Καθήκοντα
      1.   Η ΚΕΕΥ-SHARE συγκροτεί υποδομή των μικροδεδομένων νοικοκυριών και ιδιωτών τα οποία απαιτούνται για την κατανόηση της γήρανσης σε ατομικό και κοινωνικό επίπεδο (εφεξής αναφέρεται επίσης ως «στατιστική έρευνα»). Τα κύρια καθήκοντά της είναι:

                  α)

                  ο σχεδιασμός βασικού μέσου στατιστικής έρευνας με το οποίο συλλέγονται οι ουσιαστικές πληροφορίες σχετικά με τις συνθήκες ζωής από άποψης οικονομίας, υγείας και οικογενειακών/κοινωνικών συνθηκών των ατόμων ηλικίας 50 ετών και άνω και των συντρόφων τους·

                  β)

                  η ανά διετία διεξαγωγή στατιστικής έρευνας με τη βοήθεια του εν λόγω μέσου σε ομάδα ερωτώμενων (panel) σε κάθε συμμετέχουσα χώρα και η διατήρηση της επαφής με όλα τα μέλη της ομάδας κατά το χρόνο που μεσολαβεί μεταξύ δύο διαδοχικών κυμάτων έρευνας·

                  γ)

                  η ενσωμάτωση των συλλεγεισών πληροφοριών σε εύχρηστη βάση δεδομένων προσβάσιμη σε όλους τους επιστήμονες ερευνητές υπό τους ισχύοντες περιορισμούς όσον αφορά το απόρρητο των δεδομένων και η συντήρηση της εν λόγω βάσης δεδομένων, συμπεριλαμβανομένων των βασικών εργασιών καθαρισμού και τεκμαρτής εκτίμησης των δεδομένων, καθώς και τεκμηρίωσης.

            2.   Το υφιστάμενο πρωτότυπο της SHARE αναβαθμίζεται τριπλά:

                  α)

                  η SHARE επεκτείνεται χρονικά προκειμένου να συγκροτηθεί αυθεντική ομάδα παρακολούθησης των ατόμων καθώς γηράσκουν, η οποία αντιδρά στις αλλαγές του κοινωνικού και οικονομικού περιβάλλοντος. Με την αναβάθμιση θα προστεθούν επτά επιπλέον κύματα ερευνών ανά διετία, σε τρεις φάσεις, κατά τα οριζόμενα στο άρθρο 8·

                  β)

                  επέκταση της SHARE ώστε να συμπεριληφθούν όλα τα κράτη μέλη της ΕΕ·

                  γ)

                  αύξηση του μεγέθους του δείγματος της SHARE προκειμένου η στατιστική έρευνα να καταστεί αξιοποιήσιμη και για αναλύσεις εντός της εκάστοτε χώρας. Γενικά, το επιδιωκόμενο μέγεθος του δείγματος είναι 6 000 άτομα 50 ετών και άνω σε κάθε χώρα μέλος.

            3.   Η ΚΕΕΥ-SHARE εκτελεί τα καθήκοντά της σε μη κερδοσκοπική βάση.
      Άρθρο 4
      Αρχές
      1.   Η SHARE σχεδιάζεται από ερευνητές για ερευνητές. Από κάθε άλλη άποψη, ύψιστης σημασίας θεωρείται η αριστεία στην έρευνα. Την επιστημονική αριστεία της SHARE παρακολουθεί ανεξάρτητο συμβούλιο επιστημονικής παρακολούθησης (παράρτημα 2).
      2.   Η SHARE είναι υπερεθνική στατιστική έρευνα. Όλες οι αποφάσεις σχετικά με τον σχεδιασμό στο πλαίσιο της SHARE διέπονται από διακρατική συγκρισιμότητα. Επιπλέον, οι αποφάσεις όσον αφορά το σχεδιασμό της SHARE συνεκτιμούν τη συγκρισιμότητα με τις αδελφές στατιστικές έρευνες, ιδίως τη Μελέτη Υγείας και Συνταξιοδότησης των ΗΠΑ και την αγγλική Διαχρονική Μελέτη Γήρανσης. Τα θέματα υπερεθνικού ερευνητικού δυναμικού έχουν προτεραιότητα έναντι θεμάτων που αφορούν μόνο μεμονωμένες χώρες.
      3.   Η SHARE ενοποιεί την οικονομία, την υγεία και την κοινωνιολογία. Τα θέματα διεπιστημονικού ερευνητικού δυναμικού έχουν προτεραιότητα έναντι θεμάτων που αφορούν ένα μόνο επιστημονικό κλάδο.
      4.   Η SHARE είναι διαχρονική στατιστική έρευνα και παρακολουθεί άτομα καθώς γηράσκουν. Τα θέματα διαχρονικού ερευνητικού δυναμικού έχουν προτεραιότητα έναντι θεμάτων που αφορούν μεμονωμένες χρονικές στιγμές.
      5.   Οι ερευνητικές δραστηριότητες με βάση την SHARE διευκολύνουν τις βασιζόμενες σε τεκμηρίωση πολιτικές της ΕΕ, όπως η πρωτοβουλία για την Ένωση Καινοτομίας της στρατηγικής «Ευρώπη 2020», προκειμένου να συμβάλλει στην αντιμετώπιση των προκλήσεων που θέτει η γήρανση του πληθυσμού σε όλες τις χώρες της ΕΕ.
      Άρθρο 5
      Όργανα του οργανισμού και επιστημονικά ιδρύματα εταίροι
      1.   Τα όργανα του οργανισμού είναι η Γενική Συνέλευση, εφεξής «το συμβούλιο» (άρθρο 6) και το διοικητικό συμβούλιο (άρθρο 7).
      2.   Μετά από πρόταση του διοικητικού συμβουλίου και λαμβανομένων υπόψη των αρχών του άρθρου 4, κάθε συμβαλλόμενο μέρος ορίζει ένα ερευνητικό ίδρυμα το οποίο είναι υπεύθυνο για τη διεξαγωγή των επιστημονικών καθηκόντων της ΚΕΕΥ-SHARE στη χώρα του (εφεξής «επιστημονικό ίδρυμα εταίρος»).
      3.   Σε περίπτωση που κάποιο επιστημονικό ίδρυμα εταίρος παραβιάσει τις αρχές του άρθρου 4, το συμβαλλόμενο μέρος δύναται να αντικαταστήσει το επιστημονικό ίδρυμα εταίρος βάσει πρότασης του διοικητικού συμβουλίου.
      4.   Όταν προτείνει τον ορισμό ή την αντικατάσταση επιστημονικού ιδρύματος εταίρου, το διοικητικό συμβούλιο ζητά τη γνώμη του συμβουλίου επιστημονικής παρακολούθησης (παράρτημα 2).
      5.   Τα υφιστάμενα επιστημονικά ιδρύματα εταίροι απαριθμούνται στο παράρτημα 1.
      Άρθρο 6
      Συμβούλιο
      1.   Κάθε συμβαλλόμενο μέρος εκπροσωπείται στο συμβούλιο από δύο το πολύ αντιπροσώπους. Οι αντιπρόσωποι στο συμβούλιο διορίζονται και ο διορισμός τους ανακαλείται από τα συμβαλλόμενα μέρη. Τα συμβαλλόμενα μέρη ενημερώνουν γραπτώς και χωρίς αδικαιολόγητη καθυστέρηση τον πρόεδρο του συμβουλίου σχετικά με κάθε διορισμό ή ανάκληση διορισμού των αντιπροσώπων τους στο συμβούλιο.
      2.   Κάθε συμβαλλόμενο μέρος διαθέτει μία μόνο ψήφο στο συμβούλιο. Οι αποφάσεις λαμβάνονται με απλή πλειοψηφία εκτός εάν προβλέπεται διαφορετικά στο παρόν καταστατικό. Σε περίπτωση ισοψηφίας υπερισχύει η ψήφος της χώρας υποδοχής.
      3.   Το συμβούλιο εκλέγει πρόεδρο και αντιπρόεδρο από τα μέλη των αντιπροσωπειών των συμβαλλόμενων μερών για θητεία δύο ετών. Μετά την εκλογή τους ο πρόεδρος και ο αντιπρόεδρος καθίστανται αριστίνδην μέλη και εγκαταλείπουν τις αντιπροσωπείες τους. Τα συμβαλλόμενα μέρη που επηρεάζονται από τις εν λόγω αποχωρήσεις διορίζουν άλλον αντιπρόσωπο στο συμβούλιο.
      4.   Το συμβούλιο συνεδριάζει τουλάχιστον μία φορά κατ’ έτος. Οι συνεδριάσεις του συμβουλίου συγκαλούνται από τον πρόεδρο του συμβουλίου. Επίσης, συγκαλούνται συνεδριάσεις του συμβουλίου κατόπιν αιτήματος δύο τουλάχιστον συμβαλλόμενων μερών. Είναι δυνατόν να συγκληθούν έκτακτες συνεδριάσεις του συμβουλίου κατόπιν αιτήματος του συντονιστή (άρθρο 7), εάν αυτό απαιτείται προς το συμφέρον του οργανισμού.
      5.   Το συμβούλιο λαμβάνει και εγκρίνει την ετήσια έκθεση, τη δημοσιονομική κατάσταση και το ετήσιο σχέδιο δαπανών που υποβάλλει το διοικητικό συμβούλιο. Το συμβούλιο επανεξετάζει τουλάχιστον ετησίως τις τρέχουσες και τις προβλεπόμενες δαπάνες στατιστικής έρευνας και λειτουργίας. Το συμβούλιο, ενεργώντας ομόφωνα, δύναται να εγκρίνει τροποποίηση της συμμετοχής σε εκείνες τις κοινές δαπάνες του ετήσιου σχεδίου δαπανών που δεν καλύπτονται από οιανδήποτε άλλη πηγή χρηματοδότησης (άρθρο 9 παράγραφος 5).
      6.   Το συμβούλιο λαμβάνει και βεβαιώνει την παραλαβή του ετήσιου σχεδίου δαπανών που περιλαμβάνει τους ευρείς επιστημονικούς στόχους της SHARE, τις προτεραιότητες της στατιστικής έρευνας του επόμενου κύματος, τη διαδικασία πιστοποίησης και το χρονοδιάγραμμα της στατιστικής έρευνας και της διάδοσης. Ανά διετία λαμβάνει έκθεση του συμβουλίου επιστημονικής παρακολούθησης.
      7.   Το συμβούλιο, μετά τον ορισμό των επιστημονικών ιδρυμάτων εταίρων, εκλέγει με ειδική πλειοψηφία (τουλάχιστον δύο τρίτων των συμβαλλόμενων μερών) τον συντονιστή, τους συντονιστές τομέων και τα άλλα μέλη του διοικητικού συμβουλίου σύμφωνα με το άρθρο 7.
      8.   Οι χώρες που έχουν αναλάβει υποχρεώσεις έναντι της ΚΕΕΥ-SHARE μέσω της υπογραφής του μνημονίου συμφωνίας για την προετοιμασία της Στατιστικής Έρευνας για την Υγεία, τη Γήρανση και τη Συνταξιοδότηση στην Ευρώπη (15 Ιουλίου 2009) δύνανται να καταστούν μέλη του συμβουλίου, χωρίς δικαίωμα ψήφου, ως παρατηρητές, μέχρι να προσχωρήσουν στην ΚΕΕΥ-SHARE βάσει του άρθρου 16.
      Άρθρο 7
      Διοικητικό συμβούλιο
      1.   Το διοικητικό συμβούλιο αποτελείται από έξι το πολύ μέλη, στα οποία συγκαταλέγονται:

                  α)

                  ο διευθυντής της SHARE (εφεξής «ο συντονιστής»)·

                  β)

                  τρεις συντονιστές τομέων που εκπροσωπούν τους τρεις επιστημονικούς τομείς της SHARE (δίκτυα οικονομικών, υγείας και κοινωνικά/οικογενειακά)·

                  γ)

                  εάν απαιτείται, άλλοι επιστήμονες που εκπροσωπούν σημαντικά επιστημονικά πεδία ή σημαντικό επιχειρησιακό κέντρο της SHARE.

            2.   Τα μέλη του διοικητικού συμβουλίου πρέπει να είναι διεθνώς αναγνωρισμένοι ερευνητές με εμπειρία στην έρευνα στον τομέα της γήρανσης ή/και της διαχείρισης στατιστικών ερευνών.
      3.   Το διοικητικό συμβούλιο υποβάλλει στο συμβούλιο προτάσεις για όλες τις στρατηγικές και δημοσιονομικές αποφάσεις. Ευθύνεται για όλες τις χρηματοοικονομικές διαδικασίες και τις διαδικασίες διαχείρισης με τις οποίες διατηρείται η επιστημονική ακεραιότητα, η διακρατική συγκρισιμότητα, και η συνολική ισορροπία του σχεδιασμού της στατιστικής έρευνας της SHARE. Ειδικότερα, ευθύνεται για τα οικονομικά και τα παραδοτέα στοιχεία της ΚΕΕΥ-SHARE, και για την τήρηση των νομικών απαιτήσεων, όπως το απόρρητο των δεδομένων και οι κανονισμοί ασφαλείας σε ευρωπαϊκό επίπεδο.
      4.   Το διοικητικό συμβούλιο υποβάλλει στο συμβούλιο ετήσια έκθεση σχετικά με την κατάσταση της στατιστικής έρευνας, προτείνει ετήσιο σχέδιο δαπανών και δραστηριοτήτων, και συντάσσει τη δημοσιονομική κατάσταση.
      5.   Ο συντονιστής διευθύνει το διοικητικό συμβούλιο και είναι ο νόμιμος εκπρόσωπος της ΚΕΕΥ-SHARE. Ο συντονιστής είναι υπεύθυνος για την υλοποίηση της στατιστικής έρευνας και για τη διατήρηση των ίδιων υψηλών μεθοδολογικών προδιαγραφών σε όλες τις συμμετέχουσες χώρες.
      6.   Οι συντονιστές τομέων ευθύνονται για την επιστημονική αριστεία της στατιστικής έρευνας στους αντίστοιχους επιστημονικούς τους τομείς. Ειδικότερα, ευθύνονται για τον σχεδιασμό του ερωτηματολογίου στους αντίστοιχους τομείς και για την ακεραιότητα των δεδομένων που διατίθενται στο επιστημονικό κοινό.
      7.   Το διοικητικό συμβούλιο ζητά τη γνώμη εξωτερικών εμπειρογνωμόνων και συγκροτεί συμβούλιο επιστημόνων που παρέχει γνωμοδοτήσεις επί όλων των επιστημονικών θεμάτων (εφεξής «συμβούλιο επιστημονικής παρακολούθησης»). Το εν λόγω συμβούλιο είναι ανεξάρτητο από τον οργανισμό (παράρτημα 2).
      8.   Οι σχέσεις μεταξύ διοικητικού συμβουλίου και επιστημονικών ιδρυμάτων εταίρων διέπονται από συμφωνία κοινοπραξίας.
      Άρθρο 8
      Κάλυψη
      1.   Ο οργανισμός καλύπτει περίοδο στατιστικών ερευνών που περιλαμβάνει επτά κύματα ερευνών της ομάδας και που διαιρείται σε τρεις φάσεις:

                  α)

                  κατά τη φάση Ι ο οργανισμός διενεργεί ένα αρχικό πλήρες κύμα στατιστικής έρευνας το 2010 και το 2011 με βάση τον σχεδιασμό που εκπονήθηκε κατά την προπαρασκευαστική φάση·

                  β)

                  κατά τη φάση ΙΙ ο οργανισμός διενεργεί τρία επιπλέον πλήρη κύματα στατιστικών ερευνών κατά τα έτη 2012/13, 2014/15 και 2016/17, επικαιροποιεί τον σχεδιασμό για να διατηρήσει το πλέον προηγμένο επίπεδο, και διανέμει τα δεδομένα·

                  γ)

                  μετά από επιτυχή επιστημονική αξιολόγηση, ο οργανισμός κατά τη φάση ΙΙΙ διενεργεί τρία επιπλέον πλήρη κύματα στατιστικών ερευνών κατά τα έτη 2018/19, 2020/21 και 2022/23, επικαιροποιεί τον σχεδιασμό για να διατηρήσει το πλέον προηγμένο επίπεδο και διανέμει τα δεδομένα.

            Άρθρο 9
      Συνεισφορές
      1.   Οι συνεισφορές των συμβαλλόμενων μερών καλύπτουν τις δαπάνες διεξαγωγής των επτά κυμάτων στατιστικών ερευνών σε κάθε χώρα συν τις δαπάνες συντονισμού και τις κοινές δαπάνες, όπως δαπάνες επικαιροποίησης του σχεδιασμού, διανομής των δεδομένων που συλλέγονται κατά τα επτά κύματα και τους προϋπολογισμούς του συντονιστή, των συντονιστών τομέων και του συμβουλίου επιστημονικής παρακολούθησης.
      2.   Οι συνεισφορές των συμβαλλόμενων μερών καλύπτουν τέσσερις κατηγορίες δαπανών: Α. δαπάνες στατιστικών ερευνών σε κάθε χώρα, Β. λειτουργικές δαπάνες για τη διεξαγωγή της στατιστικής έρευνας σε κάθε χώρα, Γ. δαπάνες συντονισμού, και Δ. άλλες κοινές δαπάνες εφόσον οι εν λόγω δαπάνες δεν καλύπτονται από άλλες πηγές χρηματοδότησης. Στο παράρτημα 3 επισυνάπτεται πίνακας στον οποίο εμφαίνονται οι προκαταρκτικές εκτιμήσεις των εν λόγω δαπανών κατά τη φάση Ι.
      3.   Κάθε συμβαλλόμενο μέρος διαθέτει στην ΚΕΕΥ-SHARE, απευθείας ή εμμέσως μέσω του επιστημονικού ιδρύματος εταίρου του οποίου φέρει την ευθύνη, κονδύλια τα οποία καλύπτουν το μερίδιο της χώρας για τις δαπάνες της στατιστικής έρευνας (στήλη Α των προκαταρκτικών εκτιμήσεων του παραρτήματος 3).
      4.   Κάθε συμβαλλόμενο μέρος διαθέτει στο επιστημονικό ίδρυμα εταίρο του οποίου φέρει την ευθύνη, κονδύλια τα οποία καλύπτουν το μερίδιο της χώρας για τις λειτουργικές δαπάνες (στήλη Β των προκαταρκτικών εκτιμήσεων του παραρτήματος 3).
      5.   Η Ομοσπονδιακή Δημοκρατία της Γερμανίας χρηματοδοτεί τις δαπάνες συντονισμού της στατιστικής έρευνας (στήλη Γ των προκαταρκτικών εκτιμήσεων του παραρτήματος 3).
      6.   Κάθε συμβαλλόμενο μέρος συνεισφέρει στην ΚΕΕΥ-SHARE ποσά για την κάλυψη του μέρους των υπόλοιπων κοινών δαπανών της στατιστικής έρευνας που δεν καλύπτεται από οιαδήποτε άλλη πηγή χρηματοδότησης. Το μερίδιο κάθε συμβαλλόμενου μέρους ορίζεται κατ’ αναλογία του πλέον πρόσφατα κοινοποιηθέντος στην Ευρωπαϊκή Στατιστική Υπηρεσία κατά κεφαλήν ακαθάριστου εθνικού προϊόντος, υπό τον όρο ότι κανένα συμβαλλόμενο μέρος δεν καταβάλλει συνεισφορά μικρότερη κατά 0,5 φορές ή μεγαλύτερη κατά 1,5 φορές του μέσου μεριδίου. Ο επιμερισμός των λοιπών κοινών δαπανών παρέχεται λεπτομερώς στο ετήσιο σχέδιο δαπανών (στήλη Δ των προκαταρκτικών εκτιμήσεων του παραρτήματος 3).
      7.   Η ΚΕΕΥ-SHARE ή τα επιστημονικά ιδρύματα εταίροι, ως κοινοπραξία, δύνανται να συμμετέχουν σε προσκλήσεις της Ευρωπαϊκής Επιτροπής, του Εθνικού Ιδρύματος Γήρανσης των ΗΠΑ και άλλων υπερεθνικών ή εθνικών οργανισμών χρηματοδότησης που διαθέτουν κονδύλια για το έργο στο σύνολό του, για μέρη ή για το σύνολό των κοινών δαπανών που αναφέρονται στη στήλη Δ του παραρτήματος 3.
      Άρθρο 10
      Ευθύνη και ασφάλιση
      1.   Η οικονομική ευθύνη που υπέχουν τα μέλη για χρέη της ΚΕΕΥ περιορίζεται στις αντίστοιχες συνεισφορές που έχουν διαθέσει για την ΚΕΕΥ-SHARE και έχουν συμφωνήσει στα ετήσια σχέδια δαπανών.
      2.   Η ΚΕΕΥ-SHARE λαμβάνει τα απαιτούμενα μέτρα για την ασφάλιση των κινδύνων που σχετίζονται ιδιαίτερα με τη διαμόρφωση και τη διεξαγωγή στατιστικών ερευνών.
      Άρθρο 11
      Διανοητική ιδιοκτησία
      1.   Σύμφωνα με τα προβλεπόμενα στο παρόν καταστατικό, ο όρος «διανοητική ιδιοκτησία» νοείται σύμφωνα με το άρθρο 2 της σύμβασης για την ίδρυση Παγκοσμίου Οργανισμού Πνευματικής Ιδιοκτησίας που υπογράφηκε στις 14 Ιουλίου 1967.
      2.   Η ΚΕΕΥ-SHARE είναι ιδιοκτήτης της στατιστικής έρευνας και όλων των δικαιωμάτων διανοητικής ιδιοκτησίας που προκύπτουν από τη διεξαγωγή της στατιστικής έρευνας.
      3.   Όσον αφορά τα ζητήματα διανοητικής ιδιοκτησίας, οι σχέσεις μεταξύ των συμβαλλόμενων μερών διέπονται από την εθνική νομοθεσία των συμβαλλόμενων μερών.
      Άρθρο 12
      Διάδοση και αξιοποίηση δεδομένων της SHARE
      1.   Η ΚΕΕΥ-SHARE διανέμει χωρίς καθυστέρηση στην επιστημονική κοινότητα τα συλλεγέντα στοιχεία αφού πραγματοποιήσει εργασίες καθαρισμού και τεκμαρτής εκτίμησης των δεδομένων, καθώς και τεκμηρίωσης.
      2.   Η χρήση των δεδομένων της SHARE πραγματοποιείται ατελώς για ολόκληρη την επιστημονική κοινότητα. Το διοικητικό συμβούλιο συγκροτεί συμβούλιο χρηστών που εκπροσωπεί τα συμφέροντα της επιστημονικής κοινότητας των χρηστών λαμβάνοντας υπόψη τη γνωμοδότηση του συμβουλίου επιστημονικής παρακολούθησης.
      3.   Η χρήση και συλλογή των δεδομένων της SHARE υπόκειται στο ευρωπαϊκό και το εθνικό δίκαιο περί προστασίας των προσωπικών δεδομένων. Η χρήση δεδομένων της SHARE από χρήστες που δεν υπόκεινται στη νομοθεσία της ΕΕ επιτρέπεται υπό τον όρο της υπογραφής δήλωσης περί του απορρήτου των δεδομένων σύμφωνα με το έντυπο που παρέχει η Ευρωπαϊκή Επιτροπή (ΕΕ L 6 της 10.1.2002, σ. 52).
      Άρθρο 13
      Σύναψη συμβάσεων και φοροαπαλλαγές
      1.   Η ΚΕΕΥ-SHARE αντιμετωπίζει τους υποψηφίους και τους προσφέροντες στο πλαίσιο διαδικασιών σύναψης συμβάσεων με τρόπο ισότιμο, που δεν εισάγει διακρίσεις και ανεξάρτητα του αν εδρεύουν στην Ευρωπαϊκή Ένωση ή όχι. Η πολιτική προμηθειών ακολουθεί τις αρχές της διαφάνειας, της μη εισαγωγής διακρίσεων και του ανταγωνισμού.
      2.   Γενικά, οι συμβάσεις της ΚΕΕΥ-SHARE διέπονται από την οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (1), της οποίας τα κατώτατα όρια εφαρμογής τροποποιήθηκαν με τον κανονισμό (ΕΚ) αριθ. 1422/2007 της Επιτροπής (2) ή με άλλες περαιτέρω τροποποιήσεις, και από τους ισχύοντες εθνικούς κανονισμούς περί δημοσίων συμβάσεων.
      3.   Για την προμήθεια ερευνητικών εργασιών στον τομέα των στατιστικών ερευνών και υπηρεσιών εκπόνησης στατιστικών ερευνών, από τις οποίες επωφελείται ολόκληρη η επιστημονική κοινότητα και τις οποίες χρηματοδοτεί η ΚΕΕΥ-SHARE, εφαρμόζεται το άρθρο 16 στοιχείο στ) της οδηγίας 2004/18/ΕΚ μέσω κλειστού διαγωνισμού (παράρτημα 4). Στις εν λόγω διαδικασίες κλειστού διαγωνισμού, στις διαδικασίες διαπραγμάτευσης με δημοσίευση προκήρυξης διαγωνισμού και στη διαδικασία ανταγωνιστικού διαλόγου, οι αναθέτουσες αρχές μπορούν να περιορίζουν τον αριθμό των κατάλληλων υποψηφίων οι οποίοι καλούνται να υποβάλουν προσφορά, να διαπραγματευθούν ή να συμμετάσχουν στον διάλογο, υπό τον όρο ότι υπάρχει ικανός αριθμός κατάλληλων υποψηφίων.
      4.   Οι φοροαπαλλαγές βάσει της οδηγίας 2006/112/ΕΚ περιορίζονται στον φόρο προστιθεμένης αξίας για τα προϊόντα και τις υπηρεσίες των εν λόγω ερευνητικών εργασιών στον τομέα των στατιστικών ερευνών και υπηρεσιών εκπόνησης στατιστικών ερευνών που προορίζονται για επίσημη χρήση, η αξία τους υπερβαίνει τα 250 ευρώ, από αυτές επωφελείται ολόκληρη η επιστημονική κοινότητα και χρηματοδοτούνται πλήρως από την ΚΕΕΥ-SHARE. Δεν ισχύουν επιπλέον όρια.
      Άρθρο 14
      Απασχόληση
      1.   Η ΚΕΕΥ-SHARE εφαρμόζει πολιτική ίσων ευκαιριών. Στις συμβάσεις εργασίας τηρείται το εθνικό δίκαιο των χωρών στις οποίες απασχολείται το προσωπικό.
      2.   Τηρουμένων των απαιτήσεων της εθνικής νομοθεσίας, τα συμβαλλόμενα μέρη διευκολύνουν εντός της δικαιοδοσίας τους τη διακίνηση και την παραμονή των υπηκόων των χωρών των συμβαλλόμενων μελών που συμμετέχουν στις εργασίες της ΚΕΕΥ-SHARE και των μελών των οικογενειών τους.
      Άρθρο 15
      Τροποποιήσεις
      1.   Το συμβούλιο δύναται να τροποποιήσει το παρόν καταστατικό και τα παραρτήματά του με ειδική πλειοψηφία. Για την τροποποίηση οιουδήποτε άρθρου ή παραρτήματος απαιτείται πλειοψηφία δύο τρίτων. Η ημερομηνία των τροποποιήσεων καταγράφεται στο παρόν καταστατικό.
      2.   Το καταστατικό της ΚΕΕΥ-SHARE συμμορφώνεται πάντοτε με τον κανονισμό (ΕΚ) αριθ. 723/2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής και όλους τους ισχύοντες ευρωπαϊκούς νόμους και κανονισμούς.
      Άρθρο 16
      Προσχώρηση
      1.   Μετά την έναρξη ισχύος του παρόντος καταστατικού, είναι δυνατή η προσχώρηση σε αυτό κάθε κυβέρνησης με τη σύμφωνη γνώμη των δύο τρίτων των συμβαλλόμενων μερών στο συμβούλιο βάσει των όρων της διαπραγμάτευσης. Οι όροι προσχώρησης υπόκεινται στη σύναψη συμφωνίας μεταξύ των συμβαλλόμενων μερών και της προσχωρούσας κυβέρνησης ή ομάδας κυβερνήσεων.
      2.   Μετά από πρόταση του διοικητικού συμβουλίου και λαμβανομένων υπόψη των αρχών του άρθρου 4, το προσχωρούν συμβαλλόμενο μέρος ορίζει ένα ερευνητικό ίδρυμα το οποίο είναι υπεύθυνο για τη διεξαγωγή των επιστημονικών καθηκόντων της ΚΕΕΥ-SHARE στην αντίστοιχη χώρα.
      3.   Όταν προτείνει τον ορισμό επιστημονικού ιδρύματος εταίρου, το διοικητικό συμβούλιο ζητά τη γνώμη του συμβουλίου επιστημονικής παρακολούθησης.
      Άρθρο 17
      Διάρκεια του οργανισμού
      1.   Ο οργανισμός συγκροτείται για περίοδο που λήγει στις 31.12.2024. Περιλαμβάνει τις φάσεις I, II και III, όπως ορίζονται στο άρθρο 8.
      2.   Ένα συμβαλλόμενο μέρος δύναται να αποχωρήσει από τον οργανισμό μετά τη φάση Ι ή τη φάση ΙΙ.
      3.   Με βάση ψήφισμα του συμβουλίου, το οποίο λαμβάνεται με πλειοψηφία δύο τρίτων και στο οποίο προσδιορίζονται η διαδικασία και το χρονοδιάγραμμα, είναι δυνατή η παύση των δραστηριοτήτων του οργανισμού, ιδίως εάν ο οργανισμός λάβει απόφαση να μην προχωρήσει στη φάση ΙΙΙ.
      4.   Η Ευρωπαϊκή Επιτροπή ενημερώνεται για την εν λόγω απόφαση εντός δέκα ημερών, σύμφωνα με το άρθρο 16 του κανονισμού (ΕΚ) αριθ. 723/2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής.
      Άρθρο 18
      Διαθεσιμότητα του παρόντος καταστατικού
      Το παρόν καταστατικό διατίθεται δημόσια μέσω του ιστοτόπου της ΚΕΕΥ-SHARE, δυνάμει του άρθρου 10 του κανονισμού (ΕΚ) αριθ. 723/2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής.

         (1)  ΕΕ L 134 της 30.4.2004, σ. 114.

         (2)  ΕΕ L 317 της 5.12.2007, σ. 34.

         ΠΑΡΑΡΤΗΜΑ 1

            ΕΠΙΣΤΗΜΟΝΙΚΑ ΙΔΡΥΜΑΤΑ ΕΤΑΙΡΟΙ ΚΑΙ ΥΠΕΎΘΥΝΟΙ ΟΜΑΔΑΣ ΑΝΑ ΧΩΡΑ

                     Χώρα

                     Συμμετέχοντες οργανισμοί

                     Σύντομη περιγραφή

                     Αυστρία

                     Πανεπιστήμιο Linz, τμήμα Οικονομικών

                     Το τμήμα Οικονομικών του Πανεπιστημίου του Linz διευθύνει τη συμμετοχή της Αυστρίας στο έργο SHARE. Οι ερευνητικές του δραστηριότητες εστιάζονται στην οικονομία της εργασίας, στα δημόσια οικονομικά και στη μεταρρύθμιση των συντάξεων, καθώς και στην περιβαλλοντική οικονομία. Εκπροσωπείται από τον Rudolf Winter-Ebmer, καθηγητή οικονομικών και ειδικό στην εμπειρική οικονομία της εργασίας.

                     Βέλγιο

                     Πανεπιστήμιο Αμβέρσας, CSP

                     Κύριος στόχος του CSP είναι η μελέτη της καταλληλότητας των κοινωνικών πολιτικών. Οι ερευνητικές του δραστηριότητες στηρίζονται κυρίως σε μεγάλης κλίμακας κοινωνικοοικονομικές στατιστικές έρευνες νοικοκυριών. Υπεύθυνος της βελγικής ομάδας είναι ο Karel van den Bosch, ανώτερος ερευνητής.

                     Βέλγιο

                     Πανεπιστήμιο Λιέγης, CREPP

                     Οι κύριοι τομείς εξειδίκευσης του CREPP είναι η κοινωνική ασφάλιση, η συμπεριφορά σε σχέση με τη συνταξιοδότηση, η ευημερία των ηλικιωμένων, καθώς και οι μεταφορές πόρων μεταξύ γενεών. Ο Sergio Perelman είναι υπεύθυνος για τον συντονισμό του έργου SHARE στη γαλλόφωνη κοινότητα του Βελγίου.

                     Τσεχική Δημοκρατία

                     CERGE-EI, Πράγα

                     Το CERGE-EI έχει πλήρη διαπίστευση τόσο στις ΗΠΑ όσο και στην Τσεχική Δημοκρατία. Οι κύριοι τομείς εξειδίκευσης καλύπτουν την κοινωνική, οικονομική και πολιτική μετεξέλιξη στις χώρες της Κεντρικής και της Ανατολικής Ευρώπης και στην περιοχή της πρώην Σοβιετικής Ένωσης. Της τσεχικής ομάδας ηγείται ο Radim Bohacek.

                     Γερμανία

                     Πανεπιστήμιο Mannheim, Ερευνητικό Ινστιτούτο Mannheim για την οικονομία και τη γήρανση (MEA)

                     Το MEA είναι διεθνώς αναγνωρισμένο κέντρο αριστείας για τα οικονομικά της γήρανσης. Οι ερευνητικοί τομείς είναι η αποταμίευση, η κοινωνική ασφάλιση και η δημόσια πολιτική, οι μακροοικονομικές επιπτώσεις της γήρανσης του πληθυσμού, η δημόσια υγεία. Το ΜΕΑ εκπροσωπείται από τον Axel Börsch-Supan, διευθυντή, που έχει συντονίσει την ομάδα των έργων SHARE.

                     Κάτω Χώρες

                     Πανεπιστήμιο Tilburg,
                     Netspar

                     Το Netspar είναι ένα επιστημονικό δίκτυο για σπουδές στους τομείς των συντάξεων, της γήρανσης και της συνταξιοδότησης το οποίο συνδέεται με το τμήμα Οικονομίας και Διοίκησης Επιχειρήσεων του Πανεπιστημίου του Tilburg. Ο γενικός του διευθυντής Frank van der Duyn Schouten ηγείται της ολλανδικής εθνικής ομάδας SHARE.

         ΠΑΡΑΡΤΗΜΑ 2

            ΣΥΜΒΟΥΛΙΟ ΕΠΙΣΤΗΜΟΝΙΚΗΣ ΠΑΡΑΚΟΛΟΥΘΗΣΗΣ

         Άρθρο 1
         Ίδρυση
         Το διοικητικό συμβούλιο συγκροτεί συμβουλευτικό όργανο αποτελούμενο από τουλάχιστον έξι διαπρεπείς, ανεξάρτητους και πεπειραμένους επιστήμονες (εφεξής «το συμβούλιο επιστημονικής παρακολούθησης») για την παροχή εξωτερικών γνωμοδοτήσεων για τους σκοπούς της στατιστικής έρευνας SHARE προκειμένου να ελέγχεται η ποιότητα των εργασιών της ερευνητικής κοινοπραξίας και να παρέχονται περιοδικές γνωμοδοτήσεις στο συμβούλιο και στην ερευνητική κοινοπραξία.
         Άρθρο 2
         Ανεξαρτησία
         Το συμβούλιο επιστημονικής παρακολούθησης είναι ανεξάρτητο από την ΚΕΕΥ-SHARE.
         Άρθρο 3
         Καθήκοντα
         1.   Κύριο καθήκον του συμβουλίου επιστημονικής παρακολούθησης είναι η παρακολούθηση της επιστημονικής ποιότητας της SHARE. Πρέπει να παρέχει ανάδραση στο διοικητικό συμβούλιο και στην ερευνητική κοινοπραξία τουλάχιστον μία φορά ετησίως.
         2.   Ανά διετία το συμβούλιο επιστημονικής παρακολούθησης συντάσσει γραπτή έκθεση προς το συμβούλιο της ΚΕΕΥ-SHARE. Η εν λόγω έκθεση περιλαμβάνει επίσης και αξιολόγηση των υπηρεσιών που παρέχονται στους χρήστες των δεδομένων της SHARE.
         3.   Αρχικά και μετά από περίπου τρία έτη, το συμβούλιο επιστημονικής παρακολούθησης διενεργεί ενδελεχή ανασκόπηση της επιστημονικής στρατηγικής της SHARE, που περιλαμβάνει διερεύνηση καινοτόμων πεδίων και τρόπων συλλογής δεδομένων.
         Άρθρο 4
         Μέλη
         1.   Τα μέλη του συμβουλίου επιστημονικής παρακολούθησης επιλέγουν νέα μέλη όταν το κρίνουν σκόπιμο προκειμένου να εκπροσωπούνται όλοι οι επιστημονικοί κλάδοι που καλύπτονται από την SHARE.
         2.   Ένα τουλάχιστον μέλος είναι ερευνητής της αγγλικής διαχρονικής μελέτης γήρανσης (ELSA) για να εξασφαλιστεί στενή συνεργασία με την εν λόγω στατιστική έρευνα και να παρασχεθούν συμπληρωματικές συμβουλές και καθοδήγηση με βάση την αποκτηθείσα πείρα.
         3.   Ένα τουλάχιστον μέλος είναι ερευνητής της μελέτης υγείας και συνταξιοδότησης των ΗΠΑ (HRS) για να εξασφαλιστεί στενή συνεργασία με την εν λόγω στατιστική έρευνα και να παρασχεθούν συμπληρωματικές συμβουλές και καθοδήγηση με βάση την αποκτηθείσα πείρα.
         4.   Ο υφιστάμενος πρόεδρος του συμβουλίου επιστημονικής παρακολούθησης είναι ο Arie Kapteyn.
         5.   Τα υπόλοιπα υφιστάμενα μέλη και οι τομείς που εκπροσωπούν είναι:

                     Orazio Attanasio (εισόδημα, κατανάλωση, αποταμίευση)

                     Lisa Berkman (κοινωνική επιδημιολογία και βιοδείκτες)

                     Nicholas Christakis (ιατρική κοινωνιολογία και διοικητικά δεδομένα)

                     Mick Couper (μέθοδοι στατιστικής έρευνας, μέθοδοι διάδοσης δεομένων και νέα τεχνολογία)

                     Michael Hurd (αποταμίευση και υγεία, πρόσβαση και ποιότητα δεδομένων, εναρμόνιση με τη μελέτη υγείας και συνταξιοδότησης - HRS)

                     Daniel McFadden (μεθοδολογία στατιστικών ερευνών)

                     Norbert Schwarz (ψυχολογία στατιστικών ερευνών και μεθοδολογία πρόσβασης δεδομένων)

                     Andrew Steptoe (βιοδείκτες, εναρμόνιση με την αγγλική διαχρονική μελέτη γήρανσης - ELSA).

               Άρθρο 5
         Προϋπολογισμός
         1.   Στον πρόεδρο του συμβουλίου επιστημονικής παρακολούθησης διατίθεται προϋπολογισμός σύμφωνα με το άρθρο 9 παράγραφος 1 του καταστατικού της ΚΕΕΥ-SHARE για τα οδοιπορικά και τις αμοιβές των μελών του συμβουλίου. Η διάθεση του προϋπολογισμού αποτελεί αποκλειστική αρμοδιότητα του προέδρου του συμβουλίου επιστημονικής παρακολούθησης.
         2.   Ο τρέχων ετήσιος προϋπολογισμός ανέρχεται σε 30 000 ευρώ. Η τεχνική διαχείριση του προϋπολογισμού εξασφαλίζεται από το προσωπικό του διοικητικού συμβουλίου.

         ΠΑΡΆΡΤΗΜΑ 3

            ΠΡΟΚΑΤΑΡΚΤΙΚΈΣ ΕΚΤΙΜΉΣΕΙΣ ΔΑΠΑΝΏΝ ΚΑΤΆ ΤΗ ΦΆΣΗ Ι (ΚΎΜΑ 4)

         Στο παρόν παράρτημα περιλαμβάνονται προκαταρκτικές εκτιμήσεις δαπανών για το τρέχον κύμα 4 της SHARE το 2010 και το 2011 δηλαδή κατά τη φάση Ι σύμφωνα με το άρθρο 8 παράγραφος 1. Οι κατηγορίες δαπανών αναφέρονται στο άρθρο 9 («Συνεισφορές»). Το παρόν παράρτημα δεν αποτελεί το ετήσιο σχέδιο δαπανών που απαιτείται βάσει του άρθρου 6 παράγραφος 5, αλλά χρησιμεύει ως σημείο εκκίνησης παρόμοιου σχεδίου που θα καταρτιστεί από το διοικητικό συμβούλιο μετά την ίδρυση της ΚΕΕΥ-SHARE.
         (Α): Οι προκαταρκτικοί υπολογισμοί των εκτιμήσεων δαπανών της στατιστικής έρευνας έγιναν από την ομάδα διαχείρισης της SHARE βάσει των δαπανών στατιστικών ερευνών του 2006 και 2008. Για τις νέες χώρες οι προκαταρκτικές εκτιμήσεις στηρίζονται στις δαπάνες σε συγκρίσιμες χώρες.
         (Β): Οι προκαταρκτικές εκτιμήσεις των λειτουργικών δαπανών στηρίζονται σε ισοδύναμο προσωπικό πλήρους απασχόλησης 2 ατόμων σε κάθε χώρα με μισθούς βάσει του προγράμματος «Μαρία Κιουρί» της ΕΕ και εκτιμήσεις για οδοιπορικά, δαπάνες διαμονής και γενικά έξοδα σε κάθε χώρα βάσει των κυμάτων του 2006 και του 2008.
         Οι προκαταρκτικές εκτιμήσεις δαπανών για την Αυστρία, την Τσεχική Δημοκρατία, τη Γαλλία, τη Γερμανία και την Πολωνία παρασχέθηκαν από τις αντίστοιχες χώρες. Οι εκτιμώμενες λειτουργικές τους δαπάνες ενδέχεται να περιλαμβάνουν περισσότερο ή λιγότερο προσωπικό σε σχέση με εκείνο που έχει υπολογιστεί στις εκτιμήσεις της ομάδας διαχείρισης της SHARE.
         (Γ): Οι δαπάνες συντονισμού για την Γερμανία εκτιμήθηκαν με βάση τα κύματα του 2006 και του 2008.
         (Δ): Οι συνεισφορές των χωρών για όλες τις υπόλοιπες κοινές δαπάνες εκτιμήθηκαν με βάση τα κύματα του 2006 και του 2008 και κατανεμήθηκαν σε κάθε χώρα σύμφωνα με το άρθρο 9 παράγραφος 5. Οι συνεισφορές αυτές ενδέχεται να είναι σημαντικά μικρότερες ή και μηδενικές εάν για την κάλυψη των εν λόγω δαπανών, άλλοι χρηματοδοτικοί οργανισμοί όπως η Ευρωπαϊκή Επιτροπή ή το εθνικό ίδρυμα γήρανσης των ΗΠΑ συμβάλλουν με επιχορηγήσεις ή χωριστές συμβάσεις.

            Εκτιμώμενες δαπάνες για το κύμα 4 (2010-11) ανά χώρα και πηγή

                     (σε χιλιάδες ευρώ)

                     (Α)
                     Δαπάνες στατιστικής έρευνας για δείγμα 6 000 ατόμων

                     (Β)
                     Λειτουργικές δαπάνες (προσωπικό, οδοιπορικά και γενικά έξοδα)

                     (Γ)
                     Δαπάνες συντονισμού

                     (Δ)
                     Μέγιστο μερίδιο σε λοιπές κοινές δαπάνες

                     Σύνολο

                        Αυστρία

                     1 006

                     322

                     109

                        1 438

                        Βέλγιο

                     778

                     318

                     99

                        1 194

                        Τσεχική Δημοκρατία

                     338

                     167

                     71

                        576

                        Δανία

                     892

                     409

                     105

                        1 406

                        Εσθονία

                     460

                     243

                     59

                        761

                        Γαλλία

                     1 024

                     327

                     97

                        1 448

                        Γερμανία

                     784

                     314

                     1 887

                     102

                        3 087

                        Ελλάδα

                     602

                     285

                     84

                        971

                        Ουγγαρία

                     460

                     243

                     55

                        758

                        Ιρλανδία

                     1 024

                     339

                     126

                        1 490

                        Ισραήλ

                     602

                     285

                     79

                        966

                        Ιταλία

                     782

                     322

                     88

                        1 191

                        Λουξεμβούργο

                     1 556

                     358

                     145

                        2 059

                        Κάτω Χώρες

                     794

                     314

                     117

                        1 224

                        Πολωνία

                     453

                     226

                     50

                        730

                        Πορτογαλία

                     602

                     285

                     66

                        953

                        Σλοβενία

                     460

                     243

                     79

                        781

                        Ισπανία

                     786

                     300

                     91

                        1 177

                        Σουηδία

                     1 024

                     339

                     107

                        1 471

                        Ελβετία

                     1 556

                     358

                     122

                        2 036

                        ΣΥΝΟΛΟ

                        15 983

                        5 997

                        1 887

                        1 851

                        25 719

         ΠΑΡΑΡΤΗΜΑ 4

            ΔΙΑΔΙΚΑΣΙΑ ΚΛΕΙΣΤΟΥ ΔΙΑΓΩΝΙΣΜΟΥ

         Η ακόλουθη διαδικασία κλειστού διαγωνισμού εφαρμόζεται στο σύνολο των ερευνητικών εργασιών στον τομέα των στατιστικών ερευνών και των υπηρεσιών εκπόνησης στατιστικών ερευνών από τις οποίες επωφελείται ολόκληρη η επιστημονική κοινότητα και τις οποίες χρηματοδοτεί πλήρως η ΚΕΕΥ-SHARE.
         Οι ερευνητικές εργασίες στον τομέα των στατιστικών ερευνών και οι υπηρεσίες εκπόνησης στατιστικών ερευνών περιλαμβάνουν τις υπηρεσίες έρευνας και εκπόνησης που απαιτούνται για τη διατήρηση και προώθηση της προηγμένης τεχνολογίας στον τομέα των στατιστικών ερευνών. Περιλαμβάνουν, χωρίς ο κατάλογος να είναι εξαντλητικός, την ανάπτυξη λογισμικού στατιστικών ερευνών, την έρευνα με αντικείμενο τη μεθοδολογία στατιστικών ερευνών, και την ανάπτυξη καινοτόμων τεχνικών συνέντευξης και την εφαρμογή τους στο πεδίο.
         Η περιγραφή των υπηρεσιών που αποτελέσουν αντικείμενο σύμβασης διατίθεται δημόσια σε προκήρυξη διαγωνισμού πριν από την έναρξη της διαδικασίας σύναψης της σύμβασης. Τα συμβαλλόμενα μέρη προσδιορίζουν στην εν λόγω προκήρυξη διαγωνισμού τα αντικειμενικά και αμερόληπτα κριτήρια ή τους κανόνες που προτίθενται να χρησιμοποιήσουν, τον ελάχιστο αριθμό υποψηφίων που προβλέπουν να καλέσουν και, όπου απαιτείται, τον μέγιστο αριθμό.
         Ο ανταγωνισμός μπορεί να περιοριστεί σε τρεις δυνητικούς παρόχους. Εάν στην αγορά για τις υπηρεσίες που θα αποτελέσουν αντικείμενο της σύμβασης υπάρχουν τρεις ή λιγότεροι πάροχοι, όλοι οι πάροχοι πρέπει να συμπεριληφθούν στον διαγωνισμό.
         Η επιλογή μεταξύ των προσφερόντων στηρίζεται στη χαμηλότερη προσφερθείσα τιμή και στην υψηλότερη ποιότητα των παρεχόμενων υπηρεσιών. Η ποιότητα των υπηρεσιών καθορίζεται στην παραπάνω περιγραφή.


Avis juridique important

|

31994D0954

94/954/ΕΚ: Απόφαση της Επιτροπής της 21ης Δεκεμβρίου 1994 που τροποποιεί την απόφαση 78/45/ΕΟΚ όσον αφορά τον αριθμό των μελών της επιστημονικής επιτροπής των καλλυντικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 371 της 31/12/1994 σ. 0015 - 0015 Φινλανδική ειδική έκδοση: Κεφάλαιο 13 τόμος 29 σ. 0282  Σουηδική ειδική έκδοση: Κεφάλαιο 13 τόμος 29 σ. 0282

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 που τροποποιεί την απόφαση 78/45/ΕΟΚ όσον αφορά τον αριθμό των μελών της επιστημονικής επιτροπής των καλλυντικών (Κείμενο που παρουσιάζει ενδιαφέρον για τον ΕΟΧ) (94/954/ΕΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 78/45/ΕΟΚ της Επιτροπής της 19ης Δεκεμβρίου 1977 (1) σχετικά με τη συγκρότηση μιας επιστημονικής επιτροπής καλλυντικών (2), και ιδίως το άρθρο 4,  την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και ιδίως το άρθρο 69,  Εκτιμώντας:  ότι η απόφαση 78/45/ΕΟΚ προβλέπει ότι η εν λόγω επιτροπή απαρτίζεται από 18 το πολύ μέλη, ότι λαμβανομένων υπόψη των διευρύνσεων της Κοινότητας που μεσολάβησαν από τη συγκρότηση της εν λόγω επιτροπής καθώς και της αύξησης του φόρτου των εργασιών της,  είναι σκόπιμο να προβλεφθεί η αύξηση του μέγιστου αριθμού των μελών της που προβλέπεται από τα κείμενα που προαναφέρθηκαν- ότι πρέπει, κατά συνέπεια, να τροποποιηθεί η εν λόγω απόφαση,  ΑΠΟΦΑΣΙΖΕΙ:   Άρθρο 1  Στο άρθρο 3 της απόφασης 78/45/ΕΟΚ, ο όρος "18 μέλη" αντικαθίσταται από τον όρο "21 μέλη".   Άρθρο 2  Η παρούσα απόφαση εφαρμόζεται με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας και ισχύει από την ημερομηνία έναρξης ισχύος της συνθήκης αυτής.  Βρυξέλλες, 21 Δεκεμβρίου 1994.  Για την Επιτροπή Christiane SCRIVENER Μέλος της Επιτροπής  (1) ΕΕ αριθ. L 13 της 17. 1. 1978, σ. 24.(2) ΕΕ αριθ. L 59 της 2. 3. 1989, σ. 37.


title: Απόφαση (EE) 2015/1603 της Επιτροπής, της 13ης Αυγούστου 2015, σχετικά με μέτρο που έλαβε η Ισπανία σύμφωνα με το άρθρο 7 της οδηγίας 89/686/ΕΟΚ του Συμβουλίου για την απόσυρση από την αγορά ενός τύπου βοηθημάτων άντωσης για μαθήματα κολύμβησης

text:
               24.9.2015

               EL

               Επίσημη Εφημερίδα της Ευρωπαϊκής Ένωσης

               L 248/99

         ΑΠΌΦΑΣΗ (EE) 2015/1603 ΤΗΣ ΕΠΙΤΡΟΠΉΣ
   της 13ης Αυγούστου 2015
   σχετικά με μέτρο που έλαβε η Ισπανία σύμφωνα με το άρθρο 7 της οδηγίας 89/686/ΕΟΚ του Συμβουλίου για την απόσυρση από την αγορά ενός τύπου βοηθημάτων άντωσης για μαθήματα κολύμβησης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/686/ΕΟΚ του Συμβουλίου, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας (1), και ιδίως το άρθρο 7,
   Εκτιμώντας τα ακόλουθα:

               (1)

               Οι ισπανικές αρχές κοινοποίησαν στην Επιτροπή και στα άλλα κράτη μέλη ένα μέτρο απόσυρσης από την αγορά σχετικά με τον τύπο βοηθημάτων άντωσης για μαθήματα κολύμβησης Delphin Schwimmscheiben- Typ Super, του κατασκευαστή Delphin Vertriebs- und Service GmbH, D-61192 Niddatal, Γερμανία. Το προϊόν έφερε τη σήμανση «CE», σύμφωνα με την οδηγία 89/686/ΕΟΚ, αφού είχε υποβληθεί σε δοκιμή και εξέταση τύπου σύμφωνα με το εναρμονισμένο πρότυπο EN 13138-1:2008 Βοηθήματα άντωσης για μαθήματα κολύμβησης — Μέρος 1: Απαιτήσεις ασφαλείας και μέθοδοι δοκιμής για βοηθήματα άντωσης που φοριούνται από τον γερμανικό κοινοποιημένο οργανισμό TÜV Rheinland LGA Products GmbH (Σημείωση 0197). Το προϊόν θεωρείται ατομικός εξοπλισμός προστασίας που κατατάσσεται στην κατηγορία II.

               (2)

               Η κοινοποίηση έγινε κατόπιν αναφοράς ατυχήματος: έπειτα από ένα μάθημα κολύμβησης, όταν οι γονείς συγκέντρωναν τα πράγματά τους πριν επιστρέψουν στο σπίτι τους, ένα παιδί δάγκωσε έναν από τους δίσκους, απέσπασε και κατάπιε ένα μικρό κομμάτι του, με αποτέλεσμα να χρειαστεί ιατρική περίθαλψη και νοσηλεία.

               (3)

               Οι ισπανικές αρχές διέταξαν την απόσυρση του προϊόντος από την αγορά. Το μέτρο αιτιολογήθηκε από τη μη ικανοποιητική εφαρμογή των προτύπων που αναφέρονται στο άρθρο 5 της οδηγίας 89/686/ΕΟΚ, και ιδίως του εναρμονισμένου προτύπου EN 13138-1:2008 Βοηθήματα άντωσης για μαθήματα κολύμβησης — Μέρος 1: Απαιτήσεις ασφαλείας και μέθοδοι δοκιμής για βοηθήματα άντωσης που φοριούνται, ρήτρα 5.4.2 Μικρά εξαρτήματα, που σχετίζεται με τη βασική απαίτηση υγείας και ασφάλειας του σημείου 1.2.1 του παραρτήματος II της οδηγίας 89/686/ΕΟΚ, Απουσία κινδύνων και άλλων «αυτογενών» παραγόντων όχλησης. Το σημείο 5.4.2 του προτύπου EN 13138-1 προβλέπει ότι τα συνδεδεμένα μικρά εξαρτήματα πρέπει να αντέχουν έλξη (90 ± 2) N προς την κατεύθυνση που έχει τις περισσότερες πιθανότητες να προκληθεί βλάβη χωρίς να αποσπαστούν από το προϊόν. Τα εξαρτήματα που μπορούν να αποσπαστούν δεν θα πρέπει να χωρούν εξ ολοκλήρου στον κύλινδρο για μικρά εξαρτήματα, η δοκιμή του οποίου πρέπει να είναι σύμφωνη με το πρότυπο EN 71-1.

               (4)

               Οι ισπανικές αρχές διευκρίνισαν ότι, μετά τη διενέργεια δοκιμών εφελκυσμού σύμφωνα με το εναρμονισμένο πρότυπο EN 13138-1:2008, αποκαλύφθηκε ότι μπορούν να αποσπαστούν από το προϊόν μικρά εξαρτήματα που τα μικρά παιδιά για τα οποία προορίζεται το προϊόν μπορούν να τα καταπιούν. Τα εν λόγω μικρά εξαρτήματα αποσπώνταν έπειτα από έλξη η οποία ήταν πάντα μικρότερη από 90 N, χωρούσαν δε εξ ολοκλήρου στον κύλινδρο για μικρά εξαρτήματα. Οι ισπανικές αρχές θεώρησαν ότι η ρήτρα 5.4.2 του εν λόγω προτύπου δεν περιορίζεται στη δοκιμή μόνο των συνδεδεμένων μικρών εξαρτημάτων, αλλά αναφέρεται στη δοκιμή των μικρών εξαρτημάτων εν γένει. Χρησιμοποίησαν έναν ενσωματωμένο εξοπλισμό δοκιμών, σύμφωνα με τις δοκιμές που ορίζονται στα πρότυπα EN 12227:2010 Παιδικά πάρκα για οικιακή χρήση — Απαιτήσεις ασφαλείας και μέθοδοι δοκιμής και EN 716-2:2008 Έπιπλα — παιδικά κρεβατάκια και πτυσσόμενα κρεβάτια για οικιακή χρήση — Μέρος 2: Μέθοδοι δοκιμών.

               (5)

               Οι γερμανικές αρχές δεν συμφώνησαν με την αξιολόγηση κινδύνου που διενήργησαν οι ισπανικές αρχές, θεωρώντας ότι η μέθοδος δοκιμής που χρησιμοποιήθηκε δεν ήταν συμβατή με την πρακτική χρήση του εξοπλισμού. Κατά την άποψή τους, η ρήτρα 5.4.2 του προτύπου EN 13138-1 καλύπτει μόνο τα συνδεδεμένα μικρά εξαρτήματα. Οι γερμανικές αρχές ισχυρίστηκαν ότι το προϊόν δεν παρουσιάζει σοβαρό κίνδυνο, δεδομένου ότι δεν είναι παιχνίδι και το σενάριο κινδύνου, όπως περιγράφεται από τις ισπανικές αρχές, δεν είναι ρεαλιστικό.

               (6)

               Ο κατασκευαστής αμφισβήτησε επίσης τη μέθοδο δοκιμής που χρησιμοποιήθηκε από τις ισπανικές αρχές. Στην εξέταση τύπου ΕΚ του προϊόντος, ο κοινοποιημένος οργανισμός δεν διενήργησε δοκιμή σύμφωνα με τη ρήτρα 5.4.2 του προτύπου EN 13138-1, με την παρατήρηση ότι το προϊόν δεν έχει συνδεδεμένα μικρά εξαρτήματα.

               (7)

               Μετά την κοινοποίηση, ο κατασκευαστής ζήτησε από τον κοινοποιημένο οργανισμό να διενεργηθεί πρόσθετη δοκιμή εφελκυσμού σύμφωνα με τη ρήτρα 8.5.2.2 του προτύπου EN 1888:2012 Είδη παιδικής φροντίδας — Τροχοφόρα μέσα μεταφοράς παιδιών — Απαιτήσεις ασφαλείας και μέθοδοι δοκιμής, χρησιμοποιώντας τον ενσωματωμένο εξοπλισμό δοκιμών που περιγράφεται στη ρήτρα 5.7 του εν λόγω προτύπου, που είναι πανομοιότυπος με τον ενσωματωμένο εξοπλισμό δοκιμών που αναφέρεται στα πρότυπα EN 716-2 και EN 12227. Δεν μπορούσαν να αποσπαστούν μικρά εξαρτήματα από το σώμα του προϊόντος. Επιπλέον, ο κοινοποιημένος οργανισμός διενήργησε δοκιμή συνέχειας, από την οποία προέκυψε ότι δεν χαλάρωσε κανένα εξάρτημα όταν το προϊόν υποβλήθηκε σε δύναμη εφελκυσμού 90 N, δοκιμή παρόμοια με τη μέθοδο δοκιμής για μικρά εξαρτήματα στο πρότυπο EN 71-1 Ασφάλεια παιχνιδιών — Μέρος 1: Μηχανικές και φυσικές ιδιότητες.

               (8)

               Η Επιτροπή αναζήτησε εξειδικευμένη τεχνική βοήθεια, έτσι ώστε να αξιολογηθούν τα κύρια ερωτήματα που γεννά η υπόθεση. Διενεργήθηκε εξωτερική μελέτη από τεχνικούς εμπειρογνώμονες, η οποία κατέληξε στο συμπέρασμα ότι η δοκιμή με μόνο συνδεδεμένα μικρά εξαρτήματα αρκεί για να αποδειχθεί η συμμόρφωση με τις βασικές απαιτήσεις υγείας και ασφάλειας που προβλέπονται στο σημείο 1.2.1 του παραρτήματος II της οδηγίας 89/686/ΕΟΚ.

               (9)

               Το πρότυπο EN 13138-1 δεν προβλέπει σαφή μέθοδο για τη δοκιμή των συνδεδεμένων μικρών εξαρτημάτων. Δεδομένης αυτής της ασάφειας, έπρεπε να γίνει επιλογή μεταξύ κατάλληλων διαθέσιμων μεθόδων δοκιμής, λαμβανομένης υπόψη της φύσης του προϊόντος. Οι ισπανικές αρχές εφήρμοσαν τη μέθοδο δοκιμής που έκριναν καταλληλότερη για να αξιολογήσουν τους κινδύνους που εγκυμονεί το προϊόν. Οι τεχνικοί εμπειρογνώμονες, ωστόσο, κατέληξαν στο συμπέρασμα ότι η μέθοδος δοκιμής που εφαρμόστηκε από τις ισπανικές αρχές δεν ήταν η ενδεδειγμένη.

               (10)

               Η δοκιμή εφελκυσμού που διενεργήθηκε από τον γερμανικό κοινοποιημένο οργανισμό μπορεί να θεωρηθεί ως η μόνη κατάλληλη μέθοδος δοκιμής στην προκειμένη περίπτωση. Ως εκ τούτου, η μέθοδος δοκιμής της εξέτασης τύπου ΕΚ είναι έγκυρη, και η αξιολόγηση βάσει της εξέτασης τύπου ΕΚ του κοινοποιημένου οργανισμού πραγματοποιήθηκε σωστά.

               (11)

               Σύμφωνα με τις διαθέσιμες στατιστικές σχετικά με τα εγγενή βοηθήματα κολύμβησης στην αγορά και τα ατυχήματα, μπορεί να συναχθεί το συμπέρασμα ότι τα βοηθήματα κολύμβησης από εγγενή υλικά δεν εγκυμονούν ιδιαίτερους κινδύνους πνιγμού, όταν χρησιμοποιούνται σύμφωνα με τον σκοπό για τον οποίο προορίζονται και υπό τις προβλέψιμες συνθήκες χρήσης τους. Τα εν λόγω προϊόντα προορίζονται για χρήση μόνο στο νερό,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που ελήφθη από τις ισπανικές αρχές σχετικά με την απόσυρση από την αγορά του τύπου βοηθημάτων άντωσης για μαθήματα κολύμβησης Delphin Schwimmscheiben- Typ Super, του κατασκευαστή Delphin Vertriebs- und Service GmbH, D-61192 Niddatal, Γερμανία, δεν δικαιολογείται.
   Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 13 Αυγούστου 2015.

            Για την Επιτροπή

         Elżbieta BIEŃKOWSKA

            Μέλος της Επιτροπής

      (1)  ΕΕ L 399 της 30.12.1989, σ. 18.


title: Απόφαση 2004/811/ΚΕ̠̠Α του Συμβουλίου, της 5ης Ιουλίου 2004, για τη σύναψη της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη συμμετοχή του Βασιλείου της Νορβηγίας στην αστυνομική αποστολή της Ευρωπαϊκής Ένωσης στην πρώην Γιουγκοσλαβική Δημοκρατία της Μακεδονίας (EUPOL «Proxima»)

text:
               30.11.2004

               EL

               Επίσημη Εφημερίδα της Ευρωπαϊκής Ένωσης

               L 354/85

         ΑΠΌΦΑΣΗ 2004/811/ΚΕΠΠΑ ΤΟΥ ΣΥΜΒΟΥΛΊΟΥ
   της 5ης Ιουλίου 2004
   για τη σύναψη της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη συμμετοχή του Βασιλείου της Νορβηγίας στην αστυνομική αποστολή της Ευρωπαϊκής Ένωσης στην πρώην Γιουγκοσλαβική Δημοκρατία της Μακεδονίας (EUPOL «Proxima»)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της Προεδρίας,
   Εκτιμώντας τα ακόλουθα:

               (1)

               Το Συμβούλιο υιοθέτησε στις 29 Σεπτεμβρίου 2003 την κοινή δράση 2003/681/ΚΕΠΠΑ για την αστυνομική αποστολή της Ευρωπαϊκής Ένωσης στην πρώην Γιουγκοσλαβική Δημοκρατία της Μακεδονίας (EUPOL «Proxima») (1).

               (2)

               Το άρθρο 9 παράγραφος 6 της εν λόγω κοινής δράσης προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται με συμφωνία, σύμφωνα με το άρθρο 24 της συνθήκης για την Ευρωπαϊκή Ένωση.

               (3)

               Κατόπιν της απόφασης του Συμβουλίου της 2ας Μαρτίου 2004, που εξουσιοδοτεί την Προεδρία να αρχίσει διαπραγματεύσεις με τη βοήθεια, αν χρειάζεται, του Γενικού Γραμματέα/Ύπατου Εκπροσώπου, η Προεδρία διαπραγματεύθηκε συμφωνία σχετικά με τη συμμετοχή του Βασιλείου της Νορβηγίας στην αστυνομική αποστολή της Ευρωπαϊκής Ένωσης στην πρώην Γιουγκοσλαβική Δημοκρατία της Μακεδονίας (EUPOL «Proxima»).

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη συμμετοχή του Βασιλείου της Νορβηγίας στην αστυνομική αποστολή της Ευρωπαϊκής Ένωσης στην πρώην Γιουγκοσλαβική Δημοκρατία της Μακεδονίας (EUPOL «Proxima») εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 5 Ιουλίου 2004.

            Για το Συμβούλιο

            Ο Πρόεδρος

         G. ZALM

      (1)  ΕΕ L 249 της 1.10.2003, σ. 66.
   ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και του Βασιλείου της Νορβηγίας για τη συμμετοχή του Βασιλείου της Νορβηγίας στην αστυνομική αποστολή της Ευρωπαϊκής Ένωσης στην πρώην Γιουγκοσλαβική Δημοκρατία της Μακεδονίας (ΕUPOL «Proxima»)
   Η ΕΥΡΩΠΑΪΚΗ ΕΝΩΣΗ,
   αφενός, και
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
   αφετέρου,
   από κοινού καλούμενα εφεξής τα «συμμετέχοντα μέρη»,
   ΛΑΜΒΑΝΟΝΤΑΣ ΥΠΟΨΗ:

               —

               τη θέσπιση από το Συμβούλιο της Ευρωπαϊκής Ένωσης, στις 29 Σεπτεμβρίου 2003, της κοινής δράσης 2003/681/ΚΕΠΠΑ για την αστυνομική αποστολή της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (EUPOL «Proxima») (1), η οποία ορίζει ότι τα προσχωρούντα κράτη καλούνται και άλλα τρίτα κράτη μπορούν να κληθούν να συνεισφέρουν στην αποστολή EUPOL «Proxima»,

               —

               την πρόσκληση προς το Βασίλειο της Νορβηγίας να συμμετάσχει στην EUPOL «Proxima»,

               —

               την επιτυχή ολοκλήρωση της διαδικασίας συγκρότησης δυνάμεων και τη σύσταση του αρχηγού αποστολής και της επιτροπής πολιτικής διαχείρισης κρίσεων να γίνει δεκτή η συμμετοχή του Βασιλείου της Νορβηγίας στην EUPOL «Proxima»,

               —

               την απόφαση της Επιτροπής Πολιτικής και Ασφάλειας της 10ης Φεβρουαρίου 2004 να γίνει δεκτή η συνεισφορά του Βασιλείου της Νορβηγίας στην EUPOL «Proxima»,

               —

               τη συμφωνία που συνήφθη στις 11 Δεκεμβρίου 2003 μεταξύ της ΕΕ και της Πρώην Γιουγκοσλαβικής Δημοκρατίας της Μακεδονίας σχετικά με το καθεστώς και τις δραστηριότητες της EUPOL «Proxima» στην Πρώην Γιουγκοσλαβική Δημοκρατία της Μακεδονίας (2), συμπεριλαμβανομένων διατάξεων σχετικά με το καθεστώς του προσωπικού που συμμετέχει στην EUPOL «Proxima»,

         ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Συμμετοχή στην επιχείρηση
   1.   Το Βασίλειο της Νορβηγίας συμμετέχει στις διατάξεις της κοινής δράσης 2003/681/ΚΕΠΠΑ για την EUPOL «Proxima» η οποία θεσπίστηκε από το Συμβούλιο της Ευρωπαϊκής Ένωσης στις 29 Σεπτεμβρίου 2003, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης μπορεί να αποφασίσει την παράταση της EUPOL «Proxima».
   2.   Η συνεισφορά του Βασιλείου της Νορβηγίας στην EUPOL «Proxima» δεν θίγει την αυτονομία λήψης αποφάσεων της Ευρωπαϊκής Ένωσης.
   Άρθρο 2
   Καθεστώς του προσωπικού
   1.   Το καθεστώς του προσωπικού το οποίο αποσπάται στην EUPOL «Proxima» από το Βασίλειο της Νορβηγίας διέπεται από τη συμφωνία της 11ης Δεκεμβρίου 2003 η οποία συνήφθη μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας για το καθεστώς και τις δραστηριότητες της EUPOL «Proxima» στην Πρώην Γιουγκοσλαβική Δημοκρατία της Μακεδονίας.
   2.   Με την επιφύλαξη της συμφωνίας μεταξύ της ΕΕ και της Πρώην Γιουγκοσλαβικής Δημοκρατίας της Μακεδονίας για το καθεστώς και τις δραστηριότητες της EUPOL «Proxima» στην Πρώην Γιουγκοσλαβική Δημοκρατία της Μακεδονίας, το Βασίλειο της Νορβηγίας ασκεί τη δικαιοδοσία του επί του προσωπικού του που συμμετέχει στην EUPOL «Proxima».
   3.   Το Βασίλειο της Νορβηγίας είναι αρμόδιο να αντικρούει τυχόν αξιώσεις που συνδέονται με τη συμμετοχή στην EUPOL «Proxima» και οι οποίες εγείρονται από το προσωπικό του ή το αφορούν. Το Βασίλειο της Νορβηγίας είναι αρμόδιο να κινεί οιαδήποτε διαδικασία, ειδικότερα ποινική ή πειθαρχική δίωξη, κατά μέλους του προσωπικού του.
   4.   Το Βασίλειο της Νορβηγίας παραιτείται από κάθε αξίωση έναντι οιουδήποτε κράτους που συμμετέχει στην EUPOL «Proxima» για τον τραυματισμό, το θάνατο μελών του προσωπικού του, ή τη ζημία ή απώλεια οποιωνδήποτε περιουσιακών στοιχείων του που χρησιμοποιούνται από την EUPOL «Proxima», εάν ο τραυματισμός, ο θάνατος, η ζημία ή η απώλεια:

               —

               προκλήθηκε από προσωπικό της EUPOL «Proxima» κατά την εκτέλεση των καθηκόντων του σε σχέση με την επιχείρηση, εκτός από την περίπτωση βαρείας αμέλειας ή δόλου.

               —

               ή ήταν αποτέλεσμα της χρήσης περιουσιακών στοιχείων των κρατών που συμμετέχουν στην EUPOL «Proxima» υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της EUPOL «Proxima» που χρησιμοποιεί τα εν λόγω περιουσιακά στοιχεία.

         5.   Τα κράτη μέλη της Ευρωπαϊκής Ένωσης αναλαμβάνουν να υποβάλλουν δήλωση, όσον αφορά την παραίτηση από αξιώσεις, για τη συμμετοχή του Βασιλείου της Νορβηγίας στην EUPOL «Proxima».
   Άρθρο 3
   Διαβαθμισμένες πληροφορίες
   1.   Το Βασίλειο της Νορβηγίας λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου, της 19ης Μαρτίου 2001 (3), και σύμφωνα με τις περαιτέρω οδηγίες που εκδίδονται από τις αρμόδιες αρχές στις οποίες περιλαμβάνεται ο αρχηγός αποστολής/αστυνομικός επίτροπος της αποστολής EUPOL «Proxima».
   2.   Αν η ΕΕ και το Βασίλειο της Νορβηγίας συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο της EUPOL «Proxima».
   Άρθρο 4
   Προσωπικό αποσπασμένο στην EUPOL «Proxima»
   1.   Το Βασίλειο της Νορβηγίας εξασφαλίζει ότι το προσωπικό του που αποσπάται στην EUPOL «Proxima» εκτελεί την αποστολή του σύμφωνα με

               —

               τις διατάξεις της κοινής δράσης 2003/681/ΚΕΠΠΑ και πιθανές μεταγενέστερες τροποποιήσεις της, όπως αναφέρεται στο άρθρο 1 παράγραφος 1 της παρούσας συμφωνίας,

               —

               το σχέδιο επιχειρήσεων,

               —

               τα μέτρα εφαρμογής.

         2.   Το Βασίλειο της Νορβηγίας ενημερώνει σε εύλογο διάστημα τον αρχηγό αποστολής/αστυνομικό επίτροπο της EUPOL «Proxima» και τη Γενική Γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συνεισφορά του στην EUPOL «Proxima».
   3.   Το αποσπασμένο προσωπικό στην EUPOL «Proxima» υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή του Βασιλείου της Νορβηγίας. Το αποσπασμένο προσωπικό στην EUPOL «Proxima» προσκομίζει αντίγραφο της βεβαίωσης αυτής.
   4.   Οι αποσπασμένοι αστυνομικοί αξιωματικοί φέρουν την εθνική τους αστυνομική στολή κατά την εκτέλεση των καθηκόντων τους. Οι μπερέδες και τα διάσημα παρέχονται από την EUPOL «Proxima».
   Άρθρο 5
   Δομή διοίκησης
   1.   Το προσωπικό που αποσπάται από το Βασίλειο της Νορβηγίας εκτελεί τα καθήκοντά του και συμπεριφέρεται με αποκλειστικό γνώμονα το συμφέρον της EUPOL «Proxima».
   2.   Το σύνολο του προσωπικού τελεί πλήρως υπό τη διοίκηση των εθνικών του αρχών.
   3.   Οι εθνικές αρχές μεταβιβάζουν τον επιχειρησιακό έλεγχο (OPCΟΝ) στον αρχηγό αποστολής/αστυνομικό επίτροπο της EUPOL «Proxima», ο οποίος ασκεί τη διοίκηση μέσω ιεραρχικής δομής διοίκησης και ελέγχου.
   4.   Ο αρχηγός αποστολής/αστυνομικός επίτροπος ηγείται της EUPOL «Proxima» και ασκεί την καθημερινή της διαχείριση.
   5.   Το Βασίλειο της Νορβηγίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με το άρθρο 9 παράγραφος 4 της κοινής δράσης 2003/681/ΚΕΠΠΑ.
   6.   Ο Αρχηγός Αποστολής/Αστυνομικός Επίτροπος της EUPOL «Proxima» είναι υπεύθυνος για τον έλεγχο της πειθαρχίας του προσωπικού της επιχείρησης. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
   7.   Το Βασίλειο της Νορβηγίας ορίζει σημείο επαφής για το εθνικό του σώμα προκειμένου να εκπροσωπεί το εθνικό του σώμα στην επιχείρηση. Το σημείο επαφής αναφέρει στον αρχηγό αποστολής/αστυνομικό επίτροπο της EUPOL «Proxima» για εθνικά θέματα και είναι υπεύθυνο για την καθημερινή πειθαρχία του σώματος.
   8.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβούλευσης με το Βασίλειο της Νορβηγίας, εφόσον το Βασίλειο της Νορβηγίας εξακολουθεί να συνεισφέρει στην EUPOL «Proxima» κατά την ημερομηνία τερματισμού της επιχείρησης.
   Άρθρο 6
   Χρηματοδοτικές πτυχές
   1.   Το Βασίλειο της Νορβηγίας αναλαμβάνει όλα τα έξοδα που συνδέονται με τη συμμετοχή του στην επιχείρηση, εκτός από τα έξοδα που περιλαμβάνονται στην κοινή χρηματοδότηση σύμφωνα με τα οριζόμενα στον προϋπολογισμό λειτουργίας της επιχείρησης.
   2.   Το Βασίλειο της Νορβηγίας ενδέχεται να προβεί σε εισφορές εκούσιου χαρακτήρα.
   3.   Σε περίπτωση τέτοιων εκούσιων εισφορών, υπογράφεται διακανονισμός μεταξύ του αρχηγού αποστολής/αστυνομικού επιτρόπου της EUPOL «Proxima» και των αρμοδίων διοικητικών υπηρεσιών του Βασιλείου της Νορβηγίας σχετικά με τις πρακτικές λεπτομέρειες της συνεισφοράς του στον προϋπολογισμό λειτουργίας της EUPOL «Proxima». Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις για την καταβολή της χρηματοδοτικής συνεισφοράς·

               γ)

               τη διαδικασία ελέγχου λογαριασμών.

         4.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από την πρώην Γιουγκοσλαβική Δημοκρατία της Μακεδονίας το Βασίλειο της Νορβηγίας, όταν αποδειχθεί η ευθύνη του, καταβάλλει αποζημίωση υπό τους όρους που προβλέπονται στη συμφωνία για το καθεστώς της αποστολής, όπως αναφέρεται στο άρθρο 2 παράγραφος 1 της συμφωνίας.
   Άρθρο 7
   Μη συμμόρφωση
   Σε περίπτωση που ένα μέρος δεν ανταποκρίνεται στις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 8
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται δια της διπλωματικής οδού μεταξύ των μερών.
   Άρθρο 9
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων για το σκοπό αυτό εσωτερικών διαδικασιών τους.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία τροποποιείται βάσει γραπτής κοινής συμφωνίας μεταξύ των μερών.
   4.   Η παρούσα συμφωνία λύεται με γραπτή καταγγελία της εκ μέρους ενός των μερών, η οποία αποστέλλεται στο έτερο μέρος. Η καταγγελία αυτή παράγει αποτελέσματα έξι μήνες μετά από την παραλαβή της σχετικής κοινοποίησης από το έτερο μέρος.

      Έγινε στις Βρυξέλλες, στις 9 Σεπτεμβρίου 2004 στην αγγλική γλώσσα, σε τέσσερα αντίτυπα.

            Για την Ευρωπαϊκή Ένωση,

            Για το Βασίλειο της Νορβηγίας

      (1)  ΕΕ L 249 της 1.10.2003, σ. 66.

      (2)  ΕΕ L 16 της 23.1.2004, σ. 65.

      (3)  ΕΕ L 101 της 11.4.2001, σ. 1.


Avis juridique important

|

32003D0441

2003/441/ΕΚ: Απόφαση του Συμβουλίου, της 2ας Ιουνίου 2003, για το διορισμό ενός τακτικού μέλους της Επιτροπής των Περιφερειών

Επίσημη Εφημερίδα αριθ. L 150 της 18/06/2003 σ. 0051 - 0051

Απόφαση του Συμβουλίουτης 2ας Ιουνίου 2003για το διορισμό ενός τακτικού μέλους της Επιτροπής των Περιφερειών(2003/441/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της πορτογαλικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών(1).(2) Ότι έχει κενωθεί μία θέση τακτικού μέλους της Επιτροπής των Περιφερειών κατόπιν του θανάτου του κ. José VIEIRA de CARVALHO, ο οποίος κοινοποιήθηκε στο Συμβούλιο στις 6 Φεβρουαρίου 2003,ΑΠΟΦΑΣΙΖΕΙ:Άρθρο μόνοΟ κ. Rui Fernando da SILVA RIO, πρόεδρος του δημοτικού δυμβουλίου του Πόρτο, διορίζεται τακτικό μέλος της Επιτροπής των Περιφερειών σε αντικατάσταση του κ. José VIEIRA de CARVALHO για το υπόλοιπο της θητείας του, δηλαδή έως τις 25 Ιανουαρίου 2006.Λουξεμβούργο, 2 Ιουνίου 2003.Για το ΣυμβούλιοΟ ΠρόεδροςΚ. Στεφανής(1) ΕΕ L 24 της 26.1.2002, σ. 38.


Avis juridique important

|

32002D0409

2002/409/ΕΚ: Απόφαση του Συμβουλίου, της 6ης Δεκεμβρίου 2001, για τη σύναψη της συμφωνίας μεταξύ της Ευρωπαϊκής Κοινότητας και της Ρουμανίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών

Επίσημη Εφημερίδα αριθ. L 142 της 31/05/2002 σ. 0074 - 0074

Απόφαση του Συμβουλίουτης 6ης Δεκεμβρίου 2001για τη σύναψη της συμφωνίας μεταξύ της Ευρωπαϊκής Κοινότητας και της Ρουμανίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών(2002/409/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 και το άρθρο 93, σε συνδυασμό με το άρθρο 300 παράγραφος 3 δεύτερο εδάφιο,την πρόταση της Επιτροπής(1),τη σύμφωνη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η σύναψη της συμφωνίας μεταξύ της Ευρωπαϊκής Κοινότητας και της Ρουμανίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών, στο εξής καλούμενη "συμφωνία", προσφέρει ένα κατάλληλο μέσο για περαιτέρω ανάπτυξη των σχέσεων μεταξύ των συμβαλλομένων μερών στο πεδίο των μεταφορών.(2) Η σύναψη της συμφωνίας συμβάλλει στην ομαλή λειτουργία της εσωτερικής αγοράς διότι θα προωθήσει τη διαμετακομιστική κυκλοφορία μέσω της Ρουμανίας στις εσωτερικές μεταφορές μεταξύ Ελλάδας και των υπολοίπων κρατών μελών και επομένως θα επιτρέψει να διεξάγεται το ενδοκοινοτικό εμπόριο με το λιγότερο δυνατό κόστος για το κοινό εν γένει και να μειωθούν στο ελάχιστο τα διοικητικά και τεχνικά εμπόδια που το επηρεάζουν.(3) Η σύναψη της συμφωνίας προωθεί τις συνδυασμένες μεταφορές με σκοπό να προστατευθεί το περιβάλλον.(4) Θα πρέπει να εγκριθεί η συμφωνία εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Ρουμανίας περί θεσπίσεως ορισμένων όρων για τις οδικές εμπορευματικές μεταφορές και την προώθηση των συνδυασμένων μεταφορών εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 19 της συμφωνίας.Άρθρο 3Η Επιτροπή, επικουρούμενη από αντιπροσώπους των μελών του Συμβουλίου, εκπροσωπεί την Κοινότητα στην επιτροπή μεταφορών Κοινότητας/Ρουμανίας, που συγκροτείται δυνάμει του άρθρου 13 της συμφωνίας (εφεξής καλούμενη "επιτροπή").Η θέση την οποία λαμβάνει η Κοινότητα στην επιτροπή εγκρίνεται από το Συμβούλιο με ειδική πλειοψηφία κατόπιν προτάσεως της Επιτροπής. Το Συμβούλιο αποφασίζει με απλή πλειοψηφία όταν η απόφαση την οποία προτίθεται να λάβει η επιτροπή αφορά τον εσωτερικό της κανονισμό.Οι αποφάσεις της επιτροπής δημοσιεύονται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 6 Δεκεμβρίου 2001.Για το ΣυμβούλιοΟ ΠρόεδροςR. Daems(1) ΕΕ C 154 Ε της 29.3.2001, σ. 227.(2) ΕΕ C 72 Ε της 21.3.2002, σ. 141.


Avis juridique important

|

32003D0528(01)

Απόφαση του Ευρωπαϊκού Κοινοβουλίου, του Συμβουλίου και της Επιτροπής της 8ης Απριλίου 2003 για την ανανέωση της θητείας των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)

Επίσημη Εφημερίδα αριθ. C 126 της 28/05/2003 σ. 0001 - 0002

Απόφαση του Ευρωπαϊκού Κοινοβουλίου, του Συμβουλίου και της Επιτροπήςτης 8ης Απριλίου 2003για την ανανέωση της θητείας των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)(2003/C 126/01)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συνθήκη για την ίδρυση της Ευρωπαϊκής Κοινότητας Ατομικής Ενέργειας,την απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης (OLAF)(1), και ιδίως το άρθρο 4,τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου(2), καθώς και τον κανονισμό (Ευρατόμ) αριθ. 1074/1999 του Συμβουλίου(3), της 25ης Μαΐου 1999, σχετικά με τις έρευνες που πραγματοποιεί η Ευρωπαϊκή Υπηρεσία Καταπολέμησης της Απάτης (OLAF), και ιδίως το άρθρο 11 παράγραφος 2,την απόφαση του Ευρωπαϊκού Κοινοβουλίου, του Συμβουλίου και της Επιτροπής, της 19ης Ιουλίου 1999, σχετικά με το διορισμό των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)(4),την απόφαση του Ευρωπαϊκού Κοινοβουλίου, του Συμβουλίου και της Επιτροπής, της 4ης Απριλίου 2001, σχετικά με το διορισμό των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)(5),Εκτιμώντας τα ακόλουθα:(1) Τα άρθρα 11 παράγραφος 2 των κανονισμών (ΕΚ) αριθ. 1073/1999 και (Ευρατόμ) αριθ. 1074/1999 προβλέπουν ότι η επιτροπή εποπτείας της Ευρωπαϊκής Υπηρεσίας Καταπολέμησης της Απάτης (OLAF) αποτελείται από πέντε ανεξάρτητες εξωτερικές προσωπικότητες οι οποίες πληρούν τους όρους άσκησης, στις αντίστοιχες χώρες τους, ανωτέρων καθηκόντων σχετικά με τους τομείς δραστηριότητας της υπηρεσίας αυτής.(2) Η θητεία των μελών της επιτροπής εποπτείας λήγει στις 31 Ιουλίου 2002.(3) Τα μέλη της επιτροπής εποπτείας παραμένουν στα καθήκοντά τους μετά τη λήξη της θητείας τους, σύμφωνα με το άρθρο 11 παράγραφος 4 των προαναφερθέντων κανονισμών.(4) Η θητεία ανανεώνεται άπαξ.(5) Θα πρέπει να πραγματοποιηθεί ανανέωση της θητείας των μελών της επιτροπής εποπτείας.(6) Τα άρθρα 11 παράγραφος 2 των προαναφερθέντων κανονισμών προβλέπουν ότι τα μέλη της επιτροπής εποπτείας διορίζονται κατόπιν κοινής συμφωνίας με το Ευρωπαϊκό Κοινοβούλιο, το Συμβούλιο και την Επιτροπή.(7) Θα πρέπει, κατ' εφαρμογή της αρχής της συνέχειας, η δεύτερη θητεία να αρχίσει την επομένη από τη λήξη της πρώτης θητείας,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Διορίζονται μέλη της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF) για νέα τριετή θητεία, οι ακόλουθες προσωπικότητες:- κ. Edmondo BRUTI-LIBERATI,- κ. Alfredo José DE SOUSA,- κα Mireille DELMAS-MARTY,- κ. Raymond KENDALL,- κ. Harald NOACK.Άρθρο 2Η παρούσα απόφαση ανακοινώνεται στους ενδιαφερομένους από την Επιτροπή.Άρθρο 3Η παρούσα απόφαση αρχίζει να ισχύει την 1η Αυγούστου 2002.Άρθρο 4Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.(1) ΕΕ L 136 της 31.5.1999, σ. 20.(2) ΕΕ L 136 της 31.5.1999, σ. 1.(3) ΕΕ L 136 της 31.5.1999, σ. 8.(4) ΕΕ C 220 της 31.7.1999, σ. 1.(5) ΕΕ C 120 της 24.4.2001, σ. 1.